open-index/open-wikipedia-markdown huggingface dataset:
เทม

**เทม** เป็นพระราชินีแห่งอียิปต์โบราณจากราชวงศ์ที่สิบเอ็ด ซึ่งเป็นพระมเหสีในฟาโรห์เมนทูโฮเตปที่ 2 และเป็นพระราชมารดาของฟาโรห์เมนทูโฮเตปที่ 3 พระองค์ถูกฝังในสุสาน DBXI.15 ในเดียร์ เอล-บาฮารี ในห้องฝังพระศพพระสวามีของพระองค์

พระองค์มีพระชนมพรรษาที่ยืนกว่าพระสวามีและเสด็จสวรรคตในรัชสมัยพระราชโอรสของพระองค์ และมีความเป็นไปได้ว่าพระองค์เดิมแล้วทรงเป็นสามัญชน เนื่องจากไม่พบหลักฐานในหลุมฝังพระศพของพระองค์ที่ชี้ไปที่การเสด็จพระราชสมภพในพระราชวงศ์ พระนามของพระองค์ปรากฏอยู่เพียงบนโลงพระศพและแท่นเครื่องบูชาเท่านั้น พระอิสริยยศของพระองค์คือ "พระมเหสี อันเป็นที่รักแห่งกษัตริย์" *(ḥmt-nỉswt mrỉỉ.t=f)*, พระราชมารดาแห่งกษัตริย์" *(mwt-nỉswt)*, พระราชมารดาแห่งกษัตริย์อียิปต์บนและล่าง *(mwt-nỉswt-bỉt) และ* มหาคทา *(wr .t-ḥt=s)*

หลุมฝังพระศพของพระองค์ถูกค้นพบในปี ค.ศ. 1859 และถูกขุดค้นอย่างสมบูรณ์ในปี ค.ศ. 1968  โดย ดี. อาร์โนลด์

## อ้างอิง


หมวดหมู่:ราชินีแห่งอียิปต์โบราณ
หมวดหมู่:ราชวงศ์ที่สิบเอ็ดแห่งอียิปต์
อาชาเยต

thumb|220x220px|จารึกภาพพระนางอาชาเยตจากโลงพระศพหินปูนของพระองค์

**อาชาเยต** หรือ **อาชาอิต** เป็นพระราชินีแห่งอียิปต์โบราณและเป็นพระมเหสีในฟาโรห์เมนทูโฮเตปที่ 2 จากราชวงศ์ที่สิบเอ็ด หลุมฝังพระศพของพระองค์ (DBXI.17) และวิหารขนาดเล็กที่ตกแต่งอย่างสวยงามถูกพบในวิหารที่เดียร์ เอล-บาฮารี ของฟาโรห์เมนทูโฮเตปที่ 2ศาลเทพเจ้าและสถานที่ฝังพระศพของพระนางอาชาเยตถูกพบพร้อมกับหลุมฝังศพของสตรีอีกสี่คนในวัยยี่สิบปีของพวกนางและเด็กสาวอีกคนหนึ่ง ซึ่งทั้งหมดมีนามว่า เฮนเฮเนต, คาวิต, เคมซิต, ซาเดห์ และมาเยต อย่างไรก็ตาม มีความเป็นไปได้ที่จะมีศาลเทพเจ้าเพิ่มเติมอีกสามแห่งที่ถูกทำลายในการขยายพื้นที่ฝังพระศพของฟาโรห์เมนทูโฮเตปที่ 2 ศาลเทพเจ้าทั้งเก้าถูกสร้างขึ้นในสมัยช่วงระหว่างกลางที่หนึ่ง ก่อนการสถาปนาพระราชอาณาจักรกลางขึ้นของฟาโรห์เมนทูโฮเตปที่ 2 พระองค์กับสตรีชั้นสูงอีกสามคนจากหกคนที่ได้รับพระอิสริยยศเป็นพระราชินี และส่วนใหญ่มีพระอิสริยยศเป็นนักบวชสตรีแห่งฮาธอร์ สถานที่ฝังพระศพของพวกพระองค์มีความสำคัญต่อตำแหน่งในฐานะนักบวชสตรีแห่งฮาธอร์ในบริเวณหน้าผาของเดียร์ เอล-บาฮารีที่เป็นสถานที่สักการะเทพีฮาธอร์มาตั้งแต่สมัยราชอาณาจักรเก่าเป็นต้นมา

พระอิสริยยศของพระองค์คือ: พระมเหสี อันเป็นที่รักแห่งกษัตริย์ *(ḥmt-nỉswt mrỉỉ.t=f )*, ผู้ประดับประดาแห่งกษัตริย์เพียงผู้เดียว *(ẖkr.t-nỉswt wˁtỉ.t)*, นักบวชสตรีแห่งฮาธอร์ *(ḥm.t-nṯr ḥwt-ḥrw)*, นักบวชสตรีแห่งฮาธอร์, ผู้ยิ่งใหญ่แห่งเหล่าดวงวิญญาณ, ผู้สำคัญในพื้นที่ของพระองค์ *(ḥm.t-nṯr ḥwt-ḥrw wr.t m [k3.w]=s ḫntỉ.t m swt=s)*, นักบวชสตรีแห่งฮาธอร์, ผู้ยิ่งใหญ่แห่งเหล่าดวงวิญญาณ, ผู้สำคัญในพื้นที่ของพระองค์, นายหญิงแห่งเดนเดรา *(ḥm.t-nṯr ḥwt-ḥrw nb.t ỉwn.t wr.t k3.w=s ḫntỉ.t m swt=s)*

โลงพระศพหินของพระองค์ (เจอี 47267) มีโลงพระศพไม้ (เจอี 47355) และรูปสลักไม้ก็ตั้งอยู่ในหลุมฝังพระศพด้วย ปัจจุบันอยู่ในพิพิธภัณฑ์อียิปต์ที่กรุงไคโร โลงพระศพหินของพระองค์มีความโดดเด่นในด้านการตกแต่งภายนอกและการทาสีภายใน ภายในโลงพระศพทาสีนั้นได้ถูกคัดลอกลงในกระดาษสำหรัโทรสารโดย ชาร์ลส์ เค. วิลกินสัน ที่เมืองกูร์นาในปี ค.ศ. 1926 ขณะนี้พบภาพในกระดาษโทรสารดังกล่าวในพิพิธภัณฑ์ศิลปะเมโทรโพลิแทน มหานครนิวยอร์ก แต่ยังไม่เคยตีพิมพ์เผยแพร่ โลงพระศพที่ได้รับการตกแต่งนั้นปรากฏภาพของสตรีชาวนิวเบียสองคน (เมดเจย์) นามว่า เฟเดอร์ทิต และเมเคเนต ซึ่งสตรีทั้งสองคนปรากฏร่วมเป็นส่วนหนึ่งของครอบครัวของพระนางอาชาเยต และมีการสันนิษฐานว่าพระนางอาชาเยตน่าจะเป็นสตรีสูงศักด์ชาวนิวเบียที่พำนักอยู่ในอียิปต์

## ภาพโทรสารจากโลงพระศพของพระนางอาชาเยต

ไฟล์:Facsimile of the painting on the inner back side of the sarcophagus of Aashyt MET DT232303.jpg|ด้านหลังภายในโลงพระศพของพระนางอาชาเยต (โทรสารโดย ชาร์ลส์ เค. วิลกินสัน)
ไฟล์:Facsimile of the painting at the head end of the sarcophagus of Aashyt MET 48.105.29 EGDP013010.jpg|ส่วนหัวภายในโลงพระศพของพระนางอาชาเยต (โทรสารโดย ชาร์ลส์ เค. วิลกินสัน)
ไฟล์:Facsimile of the painting on the inside of the foot end of the sarcophagus of Aashyt MET 48.105.30 EGDP013011.jpg|ส่วนปลายเท้าภายในโลงพระศพของพระนางอาชาเยต (โทรสารโดย ชาร์ลส์ เค. วิลกินสัน)
ไฟล์:Facsimile of the painting on the inner front side of the sarcophagus of Aashyt MET 48.105.32 EGDP013012.jpg|ด้านหน้าภายในโลงพระศพของพระนางอาชาเยต (โทรสารโดย ชาร์ลส์ เค. วิลกินสัน)


## อ้างอิง
วัดปทุมธาราราม

**วัดปทุมธาราราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะเปอร์ อำเภอกะเปอร์ จังหวัดระนอง

วัดปทุมธารารามสร้างขึ้นเมื่อประมาณ พ.ศ.  2311 ต้นสมัยกรุงธนบุรี ขนานนามตามลักษณะสภาพแวดล้อม แต่ชาวบ้านมักนิยมเรียกกันว่า **วัดบางปรุ** ตามชื่อคลองบางปรุ วัดได้รับพระราชทานวิสุงคามสีมา เมื่อวันที่ 22 มกราคม พ.ศ. 2462 เขตวิสุงคามสีมา กว้าง 10 เมตร ยาว 14 เมตร และได้ผูกพัทธสีมาเมื่อ พ.ศ. 2470 ทางด้านการศึกษา วัดได้เปิดสอนปริยัติธรรม เริ่มมาตั้งแต่ พ.ศ. 2510 

กรมศิลปากรประกาศขึ้นทะเบียนและกำหนดขอบเขตที่ดินโบราณสถานในราชกิจจานุเบกษา เล่ม 118 ตอนพิเศษ 33ง วันที่ 9 เมษายน 2544 เนื้อที่ประมาณ 3 งาน 57.5 ตารางวา

อาคารเสนาสนะที่เก่าแก่ ได้แก่ อุโบสถ ศาลาการเปรียญ กุฎิ และเจดีย์ศิลปะแบบลังกาทรงระฆัง ลักษณะฐานสี่เหลี่ยมกว้าง 8 เมตร สูงจากพื้นถึงด้านบน 2.50 เมตร องค์เจดีย์ตั้งลอยอยู่บนฐานขนาดความสูงของเจดีย์ประมาณ 7.50 เมตร ปล้องไฉนหรือบัวกลุ่มปรียอดและเม็ดน้ำค้าง สร้างโดยช่างชาว อำเภอตะกั่วป่า จังหวัดพังงา สร้างเมื่อ พ.ศ. 2476 เนื่องจากเจดีย์ยกพื้นสูงดังกล่าว ชาวบ้านจึงเรียกว่า *เจดีย์หลวงพ่อรากลอย* เป็นที่บรรจุพระธาตุพระสาวกอยู่ด้านหลังอุโบสถของวัด ภายในวัดมีพระพุทธรูปหินอ่อนประดับอยู่ อุโบสถเป็นอาคารก่ออิฐถือปูน หลังคาซ้อนชั้นอย่างเรียบง่าย ตัวอุโบสถไม่มีลวดลายประดับมากนัก นอกจากส่วนฐานที่มีการตกแต่งด้วยลายแข้งสิงห์ นอกจากั้นยังมีอุทยานวังมัจฉาซึ่งรวมเอาปลาพันธุ์ต่าง ๆ เอาไว้

## อ้างอิง

ปทุมธาราราม
หมวดหมู่:โบราณสถานในจังหวัดระนอง
หมวดหมู่:อำเภอกะเปอร์
วัดแม่เจ้าอยู่หัว

**วัดแม่เจ้าอยู่หัว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่เจ้าอยู่หัว อำเภอเชียรใหญ่ จังหวัดนครศรีธรรมราช

วัดแม่เจ้าอยู่หัวมีความเกี่ยวข้องกับตำนานพระนางเลือดขาว คำว่า "แม่เจ้าอยู่หัว" ก็คือพระนางเลือดขาว วัดนี้ตามตำนานคือวัดที่สร้างวัดแม่เจ้าอยู่หัวเป็นวัดแรกเมื่อประมาณ พ.ศ. 1775 (พระชนมายุ 30 พรรษา) ประมาณ พ.ศ. 1790 ได้ปฏิบัติพระราชกรณียกิจแทนพระเจ้าศรีธรรมาโศกราชเสด็จไปเกาะลังกาเพื่อรับพระพุทธสิหิงค์มายังนครศรีธรรมราช จนเมื่อ พ.ศ. 1799 ได้เสด็จยังเมืองสุโขทัยเพื่อจัดระเบียบสงฆ์ฝ่ายฆราวาสประทับอยู่นาน 5 ปี จึงเสด็จกลับนครศรีธรรมราช อย่างไรก็ดีจากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 13 มกราคม พ.ศ. 2537 

ภายในมีรูปปั้นแม่เจ้าอยู่หัว โดยกรมศิลปากรออกแบบเททองหล่อรูป สร้างมณฑปที่ประดิษฐาน รวมถึงสร้างเจดีย์ชื่อ *เจดีย์ศรีธรรมาโศกราช* แทนเจดีย์องค์เดิม
สมเด็จพระสังฆราช พระราชทานพระบรมสารีริกธาตุ นำมาบรรจุในเจดีย์ และมีพิธีเบิกเนตร จากนั้นได้จัดงานแห่ผ้าห่มพระบรมธาตุเจดีย์ศรีธรรมาโศกราชเป็นประจำทุกปี

## อ้างอิง

แม่เจ้าอยู่หัว
หมวดหมู่:สิ่งก่อสร้างในอำเภอเชียรใหญ่
วัดประชาคมวนาราม

**วัดประชาคมวนาราม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลศรีสมเด็จ อำเภอศรีสมเด็จ จังหวัดร้อยเอ็ด

วัดประชาคมวนาราม หรือ **วัดป่ากุง** สร้างโดยหลวงปู่ศรี มหาวีโร ตั้งวัดและได้รับพระราชทานวิสุงคามสีมาเมื่อ พ.ศ. 2513

วัดมีเจดีย์ขนาดใหญ่ทำจากหินทรายธรรมชาติเป็นแห่งแรกในประเทศไทย ก่อสร้างขึ้นเพื่อเป็นอนุสรณ์ครบรอบ 90 ปี พรรษา 60  หลวงปู่ศรี มหาวีโร โดยสร้างเลียนแบบเจดีย์โบโรบูดูร์ (บรมพุทโธ) ที่เกาะชวา อินโดนีเซีย หลังจากที่หลวงปู่ศรีได้ไปปฏิบัติศาสนกิจที่โบโรบูดูร์เมื่อ พ.ศ.  2531 เริ่มก่อสร้างเจดีย์เมื่อ พ.ศ. 2535 แล้วเสร็จเมื่อวันที่ 28 ตุลาคม พ.ศ. 2547 มีพิธียกยอดเจดีย์ทองคำแท้หนัก 101 ขึ้นประดิษฐาน ภายในเจดีย์เป็นที่ประดิษฐาน พระบรมสารีริกธาตุซึ่งอยู่จุดศูนย์กลางของเจดีย์ ผนังแกะสลักเรื่องราวพระพุทธประวัติและเวสสันดรชาดก รวมทั้งประวัติของหลวงปู่ศรีและรูปบูรพาจารย์

เป็นวัดในการปกครองคณะสงฆ์ภาค 9 

## อ้างอิง

ประชาคมวนาราม
หมวดหมู่:อำเภอศรีสมเด็จ
เอ็สเอ็สเฟา มาร์ครันชเต็ท

**เอ็สเอ็สเฟา มาร์ครันชเต็ท** () เป็นสโมสรฟุตบอลของเยอรมันจากเมือง มาร์ครันชเต็ท รัฐซัคเซิน ใกล้เมือง ไลพ์ซิช เป็นส่วนหนึ่งของสโมสรกีฬาขนาดใหญ่ที่มีทีมกีฬาอื่นๆ เช่น แบดมินตัน ไซเคิลบอล ยิมนาสติก เทเบิลเทนนิส และ วอลเลย์บอล

## ประวัติ
ก่อตั้งขึ้นหลังสงครามโลกครั้งที่ 2 ในชื่อ *Sportgemeinde Markranstädt* สโมสรเริ่มเล่นใน Landesliga Sachsen/Leipzig ในช่วงเวลาที่โซเวียตยึดครองทางตะวันออกของประเทศและคว้าแชมป์ ในฤดูกาล 1947-48 สโมสรได้เปลี่ยนชื่อเป็น *SG Glück-Auf Markranstädt* ทีมจบอันดับที่ 7 ติดต่อกันถึง 2 ฤดูกาล จากนั้นสโมสรก็หายไปเล่นในลีกระดับล่างในเยอรมนีตะวันออกและเช่นเดียวกับสโมสรอื่นๆ ส่วนใหญ่ สโมสรได้รับการเปลี่ยนชื่ออย่างต่อเนื่องในช่วงหลายปีที่ผ่านมา: *BSG Stahl Markranstädt* (1951-1952); *BSG Motor Markranstädt* (1952-1958, 1984-1988); *BSG Turbine Markranstädt* (1958-1984, 1988-1990)

หลังจาก การรวมชาติเยอรมัน ในปี ค.ศ. 1990 สโมสรได้เปลี่ยนชื่อมาเป็นชื่อปัจจุบันคือ Spiel-und Sportverein Markranstädt  SSV อยู่ใน Landesliga Sachsen (V) ซึ่งพวกเขาจะอยู่จนกระทั่งตกชั้นในปี ค.ศ. 1993 ทีมกลับมาเล่นระดับ 5 อีกครั้งในปี ค.ศ. 1995 แต่ตกชั้นอีกครั้งและไม่ได้กลับไปที่ Landesliga จนถึงปี ค.ศ. 1999 หลังจากปี ค.ศ. 2007 Markranstädt ได้รับการเลื่อนชั้นสู่ NOFV-Oberliga Süd (IV) ซึ่งพวกเขาอยู่กลางตารางถึง 2 ฤดูกาล

### แอร์เบ ไลพ์ซิช
ใบอนุญาตของสโมสรถูกเรดบูล ผู้ผลิตเครื่องดื่มชูกำลัง ซื้อไปในปี ค.ศ. 2009 และทีมยังคงเล่นอยู่ในลีกระดับที่ 5 คือ Oberliga ในฤดูกาล 2009-2010 ในชื่อ แอร์เบ ไลพ์ซิช ซึ่งเป็นทีมฟุตบอลทีมที่ 4 ของบริษัท ซึ่งเป้าหมายของทีมคือการก้าวไปสู่บุนเดิสลีกาภายในหนึ่งทศวรรษ

SSV Markranstädt ยังคงดำเนินงานในฐานะสโมสรพันธมิตร และคว้าแชมป์ Landesliga Sachsen ในปี ค.ศ. 2012 จากนั้นสโมสรได้ลงเล่นใน Oberliga ในฐานะผู้นำของตาราง ก่อนจบอันดับที่ 3 ในปี ค.ศ. 2015 และผ่านเข้ารอบไปสู่การเพลย์ออฟเพื่อเลื่อนชั้นสู่ Regionalliga Nordost กับ FSV Luckenwalde ซึ่งพวกเขาแพ้ 3-4 และพลาดการเลื่อนชั้น สโมสรจบในอันดับที่ 16 ในฤดูกาลถัดมา โดยตกชั้นสู่ซัคเซินลีกา ซึ่งพวกเขาได้ลงแข่งขันนับแต่นั้นเป็นต้นมา

## อ้างอิง

หมวดหมู่:สโมสรฟุตบอลในประเทศเยอรมนี
สภารัฐมนตรีเยอรมนีตะวันออก

**สภารัฐมนตรีแห่งสาธารณรัฐประชาธิปไตยเยอรมนี** () คือรัฐบาลของประเทศเยอรมนีตะวันออก ซึ่งดำรงอยู่ตั้งแต่ปีค.ศ. 1950 จนถึงการรวมประเทศเยอรมนีในวันที่ 3 ตุลาคม ค.ศ. 1990 รัฐธรรมนูญปี 1949 บัญญัติให้สภารัฐมนตรีอยู่ภายใต้การนำของประธานสภารัฐมนตรี ซึ่งได้รับแต่งตั้งโดยมติของหอประชาชนโดยมีรองประธานจำนวนสองคน สภารัฐมนตรีประกอบด้วยสมาชิกจำนวน 18 คนเมื่อแรกจัดตั้ง แล้วสมาชิกก็เพิ่มจำนวนจนมีถึง 44 คนในปี 1989

## ผู้นำสภารัฐมนตรี

## อ้างอิง

หมวดหมู่:รัฐบาลเยอรมนีตะวันออก
การปฏิวัติรัสเซีย (แก้ความกำกวม)

**[[การปฏิวัติรัสเซีย]]** คือ การปฏิวัติที่เป็นจุดจบของจักรวรรดิรัสเซีย

**การปฏิวัติรัสเซีย** อาจหมายถึง
* การปฏิวัติรัสเซีย ค.ศ.​ 1905
* การปฏิวัติเดือนกุมภาพันธ์
* การปฏิวัติเดือนตุลาคม
* การปฏิวัติรัสเซียครั้งที่สาม
* ความพยายามรัฐประหารในสหภาพโซเวียต พ.ศ. 2534

## ดูเพิ่ม
* การประหารชีวิตราชวงศ์โรมานอฟ
* การล่มสลายของจักรวรรดิรัสเซีย
* การปฏิวัติสยาม

หมวดหมู่:การปฏิวัติแบ่งตามประเทศ
การปฏิวัติจีน

**การปฏิวัติจีน** อาจหมายถึง
* การปฏิวัติซินไฮ่
* การปฏิวัติครั้งที่สอง (สาธารณรัฐจีน)
* ขบวนการพิทักษ์รัฐธรรมนูญ รู้จักในชื่อ "การปฏิวัติครั้งที่สาม"
* การสำรวจภาคเหนือ
* สงครามกลางเมืองจีน
** การปฏิวัติคอมมิวนิสต์จีน
* การปฏิวัติทางวัฒนธรรม

## ดูเพิ่ม
* กบฏนักมวย
* การปฏิวัติสยาม

หมวดหมู่:การปฏิวัติแบ่งตามประเทศ
การปฏิวัติเยอรมัน

**การปฏิวัติเยอรมัน** อาจหมายถึง
* การปฏิวัติเยอรมัน ค.ศ. 1848-1849
* การปฏิวัติเยอรมัน ค.ศ. 1918–1919
* การปฏิวัติเงียบสงบ ค.ศ. 1989–1990

## ดูเพิ่ม
* การรวมประเทศเยอรมนี
* การปฏิวัติสยาม

หมวดหมู่:การปฏิวัติแบ่งตามประเทศ
อีริโทรโพอิติน

**อีริโทรโพอิติน** () หรือ **EPO** เป็นสารไซโตไคน์ชนิดไกลโคโปรตีนชนิดหนึ่ง หลั่งจากไตเป็นหลัก โดยจะหลั่งออกมาเมื่อถูกกระตุ้นด้วยการขาดออกซิเจนในระดับเซลล์ สารนี้จะไปกระตุ้นการสร้างเม็ดเลือดแดงในไขกระดูก ในภาวะปกติที่มีการสร้างเม็ดเลือดแดงทดแทนเม็ดเลือดแดงเก่าอยู่ตลอดเวลาในร่างกายจะมี EPO อยู่ในระดับต่ำ (ประมาณ 10 mU/mL) ภาวะที่พบได้บ่อยที่ทำให้เกิดการขาดออกซิเจนในระดับเซลล์ เช่น โลหิตจาง และภาวะเลือดมีออกซิเจนต่ำ เช่นที่พบในผู้ป่วยโรคปอดเรื้อรัง
การปฏิวัติฝรั่งเศส (แก้ความกำกวม)

**[[การปฏิวัติฝรั่งเศส]]** คือ การปฏิวัติในประเทศฝรั่งเศสระหว่างปี ค.ศ. 1789 ถึง ค.ศ. 1799 จนนำไปสู่การก่อตั้ง สาธารณรัฐฝรั่งเศสที่ 1

**การปฏิวัติฝรั่งเศส** อาจหมายถึง
* การปฏิวัติเดือนกรกฎาคม
* การปฏิวัติฝรั่งเศส ค.ศ. 1848

## ดูเพิ่ม
* สงครามปฏิวัติฝรั่งเศส
* ความไม่สงบในประเทศฝรั่งเศส พฤษภาคม ค.ศ. 1968
* การปฏิวัติสยาม

หมวดหมู่:การปฏิวัติแบ่งตามประเทศ
การปฏิวัติฮังการี

**การปฏิวัติฮังการี** อาจหมายถึง
* การปฏิวัติฮังการี ค.ศ. 1848
* การปฏิวัติและการแทรกแซงในฮังการี (ค.ศ. 1918–1920)
* การปฏิวัติฮังการี ค.ศ. 1956

## ดูเพิ่ม
* การปฏิวัติสยาม

หมวดหมู่:การปฏิวัติแบ่งตามประเทศ
ตำบลวะตะแบก

**ตำบลวะตะแบก** เป็นตำบลหนึ่งในอำเภอเทพสถิต จังหวัดชัยภูมิ โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ **เทศบาลตำบลเทพสถิต** และ**องค์การบริหารส่วนตำบลวะตะแบก**

## การปกครอง
### การปกครองส่วนภูมิภาค

* หมู่ที่ 1 วะตะแบก
* หมู่ที่ 2 ห้วยเกตุ
* หมู่ที่ 3 ยางเกี่ยวแฝก
* หมู่ที่ 4 ห้วยฝรั่ง
* หมู่ที่ 5 โคกไค
* หมู่ที่ 6 ซับหมี
* หมู่ที่ 7 วังมน
* หมู่ที่ 8 ช่องสำราญ
* หมู่ที่ 9 ซับสมบูรณ์
* หมู่ที่ 10 หนองหิน
* หมู่ที่ 11 ดงลาน
* หมู่ที่ 12 มอสามชั้น
* หมู่ที่ 13 ป่าข้าว
* หมู่ที่ 14 เขากี่
* หมู่ที่ 15 ซับไทร
* หมู่ที่ 16 หนองกระโจม
* หมู่ที่ 17 ซับถาวรพัฒนา
* หมู่ที่ 18 เทพภูทอง
* หมู่ที่ 19 ซับเจริญ
* หมู่ที่ 20 ป่าขนุน
* หมู่ที่ 21 ยางเกี่ยวแฝกพัฒนา
* หมู่ที่ 22 เทพพนม

### การปกครองส่วนท้องถิ่น
พื้นที่ของตำบลวะตะแบก อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

* *สถิติจำนวนประชากรและบ้านของตำบลวะตะแบก ข้อมูล ณ ธันวาคม 2564*

## สถานที่สำคัญ
: **การศึกษา**
* โรงเรียน
** โรงเรียนซับถาวรพัฒนา
** โรงเรียนบ้านโคกไค
** โรงเรียนบ้านช่องสำราญ
** โรงเรียนบ้านซับไทร
** โรงเรียนบ้านซับหมี
** โรงเรียนบ้านดงลาน
** โรงเรียนบ้านยางเกี่ยวแฝก
** โรงเรียนบ้านยางเตี้ยโคกรัง สาขาบ้านหนองหินสามัคคี
** โรงเรียนบ้านวังมน
** โรงเรียนบ้านห้วยเกตุ
** โรงเรียนอนุบาลเทพสถิต
* โรงเรียนมัธยมศึกษา
** โรงเรียนเทพสถิตวิทยา
* โรงเรียนเอกชน
** โรงเรียนมงคลศึกษา

: **การศาสนา**
วัด/สำนักสงฆ์

* วัดเขากำแพง
* วัดเขาพนมโดมวนาราม 
* วัดช่องสำราญ
* วัดซับเจริญ
* วัดซับถาวรพัฒนา
* วัดซับไทรเจริญธรรม
* วัดซับสมบูรณ์สว่างธรรม
* วัดซับหมี
* วัดดงลานเทพนิมิต 
* วัดถ้ำเขาเจดีย์ 
* วัดเทพโพธิ์ทอง 
* วัดเทพโพธิ์ทอง 
* วัดเทพสถิตประดิษฐาราม 
* วัดธรรมธาราภิวัฒน์ 
* วัดน้ำตกเจริญธรรม 
* วัดป่าข้าว
* วัดยางเกี่ยวแฝก 
* วัดวะตะแบก (ราษฎร์ศรัทธาธรรม)
* วัดวังมน 
* วัดศรีเจริญธรรม 
* วัดหนองหิน
* วัดห้วยเกตุ 

## อ้างอิง

วะตะแบก
ตำบลห้วยยายจิ๋ว

**ตำบลห้วยยายจิ๋ว** เป็นตำบลหนึ่งในอำเภอเทพสถิต จังหวัดชัยภูมิ ตั้งอยู่ห่างจากตัวอำเภอประมาณ 12 กิโลเมตร ปัจจุบันพื้นที่ทั้งหมดอยู่ในความรับผิดชอบของ **องค์การบริหารส่วนตำบลห้วยยายจิ๋ว**

## อาณาเขต
* ทิศเหนือ ติดกับ ตำบลบ้านไร่ (อำเภอเทพสถิต)
* ทิศใต้ ติดกับ ตำบลวังยายทอง (อำเภอเทพารักษ์)
* ทิศตะวันออก ติดกับ ตำบลโคกเริงรมย์ (อำเภอบำเหน็จณรงค์)
* ทิศตะวันตก ติดกับ ตำบลวะตะแบก (อำเภอเทพสถิต)

## การปกครอง
ตำบลห้วยยายจิ๋ว แบ่งการปกครองออกเป็น 22 หมู่บ้าน คือ

* หมู่ที่ 1 ห้วยยายจิ๋ว
* หมู่ที่ 2 หนองจะบก
* หมู่ที่ 3 มะกอกงาม
* หมู่ที่ 4 วังตาลาดสมบูรณ์
* หมู่ที่ 5 โคกรัง
* หมู่ที่ 6 วังคมคาย
* หมู่ที่ 7 ยางเตี้ย
* หมู่ที่ 8 ประดู่งาม
* หมู่ที่ 9 วังบายศรี
* หมู่ที่ 10 หนองโบสถ์
* หมู่ที่ 11 ใหม่โนนเมือง
* หมู่ที่ 12 หินราง
* หมู่ที่ 13 หินเพิงพัฒนา
* หมู่ที่ 14 เมืองทอง
* หมู่ที่ 15 เขาวงศ์พระจันทร์
* หมู่ที่ 16 วังสมบูรณ์
* หมู่ที่ 17 คลองสระแก้ว
* หมู่ที่ 18 หนองผักบุ้ง
* หมู่ที่ 19 โนนสง่า
* หมู่ที่ 20 คลองสอง
* หมู่ที่ 21 ประสพโชค
* หมู่ที่ 22 โนนสนธิ์

## สถานที่สำคัญ
: **การศึกษา**
* ศูนย์พัฒนาเด็กเล็ก จำนวน 3 แห่ง
* โรงเรียน
** โรงเรียนชุมชนบ้านห้วยยายจิ๋ว
** โรงเรียนบ้านโนนมะกอกงาม	
** โรงเรียนบ้านประดู่งาม	
** โรงเรียนบ้านยางเตี้ยโคกรัง	
** โรงเรียนบ้านวังคมคาย
** โรงเรียนบ้านวังตาลาดสมบูรณ์
** โรงเรียนบ้านหนองจะบก
* โรงเรียนมัธยมศึกษา
** โรงเรียนตรีประชาพัฒนศึกษา

: **การศาสนา**
วัด/ สำนักสงฆ์

* วัดเขาน้อย 
* วัดเขาวงค์พระจันทร์ 
* วัดเขาอุดมพร 
* วัดแจ่มประชาสรรค์ 
* วัดชลประทาน 
* วัดประดู่งาม 
* วัดวังคมคาย 
* วัดวังตาลาดสมบูรณ์ 
* วัดวังบายศรีไพลงาม 
* วัดศรีบรรพต 
* วัดศรีเมืองทอง 
* วัดสวนธรรมทาน 
* วัดสามัคคีพัฒนาราม 
* วัดหนองจะบก 
* วัดหนองโบสถ์ 
* วัดใหม่โนนเมือง 

: **การสาธารณสุข** 
* โรงพยาบาลส่งเสริมสุขภาพตำบลบ้านห้วยยายจิ๋ว
* โรงพยาบาลส่งเสริมสุขภาพตำบลบ้านโคกรัง

## อ้างอิง

ห้วยยายจิ๋ว
ห้วยยายจิ๋ว
ตำบลนายางกลัก

**ตำบลนายางกลัก** เป็นตำบลหนึ่งในอำเภอเทพสถิต จังหวัดชัยภูมิ ตั้งอยู่ห่างจากตัวอำเภอประมาณ 35 กิโลเมตร ปัจจุบันพื้นที่ทั้งหมดอยู่ในความรับผิดชอบของ **องค์การบริหารส่วนตำบลนายางกลัก**

## อาณาเขต
* ทิศเหนือ ติดกับ ตำบลโป่งนก (อำเภอเทพสถิต)
* ทิศใต้ ติดกับ ตำบลซับใหญ่ (อำเภอซับใหญ่)
* ทิศตะวันออก ติดกับ ตำบลหนองบัวระเหว (อำเภอหนองบัวระเหว)
* ทิศตะวันตก ติดกับ ตำบลบ้านไร่ (อำเภอเทพสถิต)

## การปกครอง
ตำบลนายางกลัก แบ่งการปกครองออกเป็น 22 หมู่บ้าน คือ

* หมู่ที่ 1 นายางกลัก
* หมู่ที่ 2 หัวสะพาน
* หมู่ที่ 3 วังตาท้าว
* หมู่ที่ 4 น้ำลาด
* หมู่ที่ 5 เสลี่ยงทอง
* หมู่ที่ 6 โคกสะอาด
* หมู่ที่ 7 คลองไทร
* หมู่ที่ 8 ห้วยน้อย	
* หมู่ที่ 9 โคกอนุ	
* หมู่ที่ 10 ห้วยหินฝน	
* หมู่ที่ 11 วังช้าง	
* หมู่ที่ 12 เทพนิมิตร	
* หมู่ที่ 13 โนนจำปา	
* หมู่ที่ 14 โนนเจริญ
* หมู่ที่ 15 ประดู่ซับกาด	
* หมู่ที่ 16 เก้าสัมพันธ์	
* หมู่ที่ 17 หนองรัง

## สถานที่สำคัญ
: **การศึกษา**
* โรงเรียน
** โรงเรียนนายางกลักพิทยาคม
** โรงเรียนบ้านโคกสะอาด
** โรงเรียนบ้านนาประชาสัมพันธ์
** โรงเรียนบ้านนาประชาสัมพันธ์ สาขาโคกอนุ
** โรงเรียนบ้านนาประชาสัมพันธ์ สาขาห้วยน้อย
** โรงเรียนบ้านน้ำลาด
** โรงเรียนบ้านวังตาท้าว	
** โรงเรียนบ้านเสลี่ยงทอง
** โรงเรียนบ้านหัวสะพานประชาสรรค์
** โรงเรียนหินฝนวิทยาคม
* โรงเรียนมัธยมศึกษา
** โรงเรียนนายางกลักพิทยาคม

: **การศาสนา**
วัด/ สำนักสงฆ์

* วัดเขาจอมดอย 
* วัดเขาหวดพนารักษ์
* วัดคลองศิลา
* วัดคุ้มเก้าศาลาชุมพล
* วัดโคกสะอาด
* วัดชัยมงคลโนนจำปา
* วัดน้ำลาด
* วัดบ้านโคกอนุ
* วัดบ้านนายางกลัก
* วัดบ้านวังตาท้าว
* วัดประดู่งาม
* วัดพระพุทธบาทเขายายหอม
* วัดพุทธกิจจาราม
* วัดศรีดาวเรืองวนาราม
* วัดห้วยน้อย

## อ้างอิง

นายางกลัก
นายางกลัก
ลาภิสรา อินทรสูต

**ลาภิสรา อินทรสูต** หรือ **แอปเปิ้ล** เดิมชื่อ มณีพรและอิษฏ์อาณิก อินทรสูต ตามลำดับ เป็นผู้ประกวดในรายการเดอะสตาร์ ค้นฟ้าคว้าดาวปี 7 ซึ่งออกอากาศทางโมเดิร์นไนน์ทีวี โดยเข้ารอบเป็นแปดคนสุดท้ายของรายการดังกล่าว และได้รับหมายเลขประจำตัวที่ "7"

## ประวัติ
ลาภิสรา เกิดเมื่อวันที่ 1 กันยายน พ.ศ. 2537 ณ จังหวัดกำแพงเพชร  แอปเปิ้ลเป็นลูกคนที่สอง จากครอบครัวทั้งหมดสองคน มีพี่ชายอีกหนึ่งคน โดยบิดาของแอปเปิ้ลเสียชีวิตมาตั้งแต่เด็ก ทำให้เธอต้องหาเงินเพื่อช่วยเหลือครอบครัว ซึ่งก็คือ การประกวดต่าง ๆ นั่นเอง แอปเปิ้ลเป็นเด็กที่ชอบการประกวดมาตั้งแต่เด็ก ไม่ว่าจะเป็นร้องเพลง เต้น นอกจากนี้แล้วแอปเปิ้ลยังสามารถเต้นป๊อปปิ้ง หรือเต้นฮิปฮอปได้อีกด้วย

## การศึกษา
* ประถมศึกษา โรงเรียนอนุบาลกำแพงเพชร
* มัธยมศึกษาปีที่ 1-4 สายวิทย์-คณิตโรงเรียนกำแพงเพชรพิทยาคม
* มัธยมศึกษาปีที่ 4-6 สายศิลป์-คำนวณ โรงเรียนศรีวิกรม์
* จบการศึกษาจาก คณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง รุ่นเดียวกับ ทิพนารี วีรวัฒโนดม, ธีรภัทร โลหนันทน์, พิรพัฒน์ วัฒนเศรษสิริ, ลัทธ์กมล ปิ่นโรจน์กีรติ

## เข้าสู่วงการ
ลาภิสรา อินทรสูตเป็นที่รู้จักจากการได้เข้ามาประกวดรายการ เดอะสตาร์ ค้นฟ้าคว้าดาวปี 7 เป็นตัวแทนภาคตะวันออกเฉียงเหนือ ได้รับหมายเลขรหัส * 7 โดยแอปเปิ้ลได้ตำแหน่งอันดับที่ 7 จากทั้งหมด 8 อันดับ และมีซิงเกิ้ลแรกคือเพลง"รักเดียว ใจเดียว แป๊ปเดียว" และงานอื่น ๆ ตามมาไม่ว่าจะเป็นละครหรือซิทคอม แอปเปิ้ลได้เป็นพิธีกรรายการประจำที่รายการ Take a break weekend และรายการ Starclub close to และ ปัจจุบันแสดงประจำที่ซีรีส์ U-Prince ตอน คิริว และเฟิร์สคลาส และซีรีส์ คนเล่าผี Shock The Series อีด้วย

### เพลงที่ใช้ในการแข่งขัน
* **เพลงใช้ในรอบคัดเลือก**
** เพลง "คนมันรัก" - ไอซ์

* **เพลงรอบ 24 คนสุดท้าย**
** เพลง "North Star" - Calories Blah Blah

* **เพลงที่อัดเสียงแนะนำตัว**
** เพลง "ถ้าเธอพร้อม ฉันก็พร้อม" - โบ สุนิตา

* **สัปดาห์เปิดตัว**
** เพลง "รักอยู่หนใด" - Pop Angels
*** คะแนนสะสมกลางสัปดาห์ 8.12% อันดับที่ 5

* **สัปดาห์ที่ 1 - เพลงฮิตในรอบปีที่ผ่านมา**
** เพลง "ตุ๊กตาบลายท์" - แกรนด์ เดอะสตาร์
*** คะแนนสะสมกลางสัปดาห์ อยู่ในกลุ่ม 2 อันดับสุดท้ายร่วมกับกวาง (รวมกันได้ 14.81%)
**** ร้อยเสียงในห้องส่งอยู่อันดับสุดท้าย ได้ 3 คะแนน

* **สัปดาห์ที่ 2 - เพลงดังย้อนยุค**
** เพลง "แพ้ใจ" - ใหม่ เจริญปุระ
*** คะแนนสะสมกลางสัปดาห์ อันดับที่ 5ได้11.32 %
**** ร้อยเสียงในห้องส่งอยู่อันดับสุดท้าย ได้ 4 คะแนน
* แอปเปิ้ล ออกจากการแข่งขันในสัปดาห์ที่ 2 เนื่องจากมีคะแนนโหวตรวมน้อยที่สุด
** อำลาด้วยเพลง "เก็บไว้ในหัวใจ"

## ผลงาน
### มิวสิกวิดีโอ

### พิธีกร

### ภาพยนตร์

### ละครโทรทัศน์

### ซีรีส์

### ซิทคอม

### ละครเวที

### ผลงานเพลง

### เพลงประกอบละคร

### กำกับการแสดง

## คอนเสิร์ต

## รางวัล

## ได้รับการเสนอเข้าชิง

## อ้างอิง

## แหล่งข้อมูลอื่น
* 
* 
* 

หมวดหมู่:เดอะสตาร์ ค้นฟ้าคว้าดาว
หมวดหมู่:นักร้องหญิงชาวไทย
หมวดหมู่:นักร้องจากจังหวัดกำแพงเพชร
หมวดหมู่:นักแสดงหญิงชาวไทย
หมวดหมู่:นักแสดงจากจังหวัดกำแพงเพชร
หมวดหมู่:บุคคลจากโรงเรียนกำแพงเพชรพิทยาคม
หมวดหมู่:บุคคลจากโรงเรียนศรีวิกรม์
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:พุทธศาสนิกชนชาวไทย
ตำบลบ้านไร่ (อำเภอเทพสถิต)

**บ้านไร่** เป็นตำบลในอำเภอเทพสถิต จังหวัดชัยภูมิ เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลบ้านไร่ตั้งแต่ปี พ.ศ. 2539 เป็นที่ตั้งของอุทยานแห่งชาติป่าหินงาม

## ที่ตั้งและอาณาเขต
ตำบลบ้านไร่ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลนายางกลัก
* **ทิศตะวันออก** ติดต่อกับตำบลซับใหญ่ (อำเภอซับใหญ่) และตำบลโคกเพชรพัฒนา (อำเภอบำเหน็จณรงค์)
* **ทิศใต้** ติดต่อกับตำบลห้วยยายจิ๋ว และตำบลวะตะแบก
* **ทิศตะวันตก** ติดต่อกับตำบลกุดตาเพชร (อำเภอลำสนธิ จังหวัดลพบุรี)

## ประวัติ
พื้นที่เป็นหมู่บ้านในตำบลนายางกลัก กิ่งอำเภอเทพสถิต ปี พ.ศ. 2520 ทางจังหวัดชัยภูมิได้แยกพื้นที่หมู่ 3 บ้านวังอ้ายโพธิ์, หมู่ 7 บ้านวังอ้ายคง, หมู่ 8 บ้านไร่, หมู่ 12 บ้านวังตาเทพ, หมู่ 13 บ้านโคกกระเบื้องไห และหมู่ 15 บ้านวังสำราญ รวม 6 หมู่บ้านตั้งขึ้นเป็น ตำบลบ้านไร่ โดยชื่อตำบลมาจากคำว่า "โดงคะม่า" ในภาษาญัฮกุร คำว่า "โดง" หมายถึง บ้าน และ "คะม่า" หมายถึง ไร่**' เป็น 1 ในชุมชนชาติพันธุ์ของชาวญัฮกุรที่ยังคงมีการอาศัยอยู่เช่นเดียวกับชุมชนญัฮกุรอื่น ที่ยังคงกระจายตัวอยู่ตามแนวที่ราบสูงโคราช อาทิ ตามแนวทิวเขาพังเหย [[ทิวเขาพนมดงรัก]] หรือในพื้นที่[[อำเภอปักธงชัย]] [[จังหวัดนครราชสีมา]] และ[[จังหวัดเพชรบูรณ์]] 

ปี พ.ศ. 2526 ได้ย้ายมาขึ้นกับอำเภอเทพสถิต โดยตำบลบ้านไร่มีพื้นที่ปกครอง 178.00 ตารางกิโลเมตร และมีพื้นที่ 15 หมู่บ้าน ก่อนจะแยกตั้งเพิ่มเติมในปี พ.ศ. 2549 ได้แยกพื้นที่หมู่ 6 บ้านวังอ้ายคง แยกตั้งเป็นหมู่บ้านใหม่ หมู่ 16 บ้านเทพอวยชัย

== การปกครองส่วนภูมิภาค ==

=== การปกครองส่วนภูมิภาค ===
ตำบลบ้านไร่แบ่งพื้นที่การปกครองออกเป็น 16 [[หมู่บ้าน]] ได้แก่
* **หมู่ที่ 1** บ้านไร่
* **หมู่ที่ 2** บ้านโนนสำราญ
* **หมู่ที่ 3** บ้านโคกกระเบื้องไห
* **หมู่ที่ 4** บ้านวังอ้ายโพธิ์
* **หมู่ที่ 5** บ้านวังตาเทพ
* **หมู่ที่ 6** บ้านวังอ้ายคง
* **หมู่ที่ 7** บ้านโนนสวรรค์
* **หมู่ที่ 8** บ้านวังใหม่พัฒนา
* **หมู่ที่ 9** บ้านหนองใหญ่
* **หมู่ที่ 10** บ้านเทพพนา
* **หมู่ที่ 11** บ้านไร่พัฒนา
* **หมู่ที่ 12** บ้านสวนสวรรค์
* **หมู่ที่ 13** บ้านลำปอแดง
* **หมู่ที่ 14** บ้านวังกวาง
* **หมู่ที่ 15** บ้านหลังสวน
* **หมู่ที่ 16''' บ้านเทพอวยชัย

## อ้างอิง

บ้านไร่
บ้านไร่
ตำบลโป่งนก

**ตำบลโป่งนก** เป็นตำบลหนึ่งในอำเภอเทพสถิต จังหวัดชัยภูมิ ตั้งอยู่ห่างจากตัวอำเภอประมาณ 55 กิโลเมตร ปัจจุบันพื้นที่ทั้งหมดอยู่ในความรับผิดชอบของ **องค์การบริหารส่วนตำบลโป่งนก**

## อาณาเขต
* ทิศเหนือ ติดกับ อำเภอภักดีชุมพล
* ทิศใต้ ติดกับ ตำบลนายางกลัก (อำเภอเทพสถิต)
* ทิศตะวันออก ติดกับ อำเภอหนองบัวระเหว
* ทิศตะวันตก ติดกับ อำเภอภักดีชุมพล

## การปกครอง
ตำบลโป่งนก แบ่งการปกครองออกเป็น 15 หมู่บ้าน คือ

* หมู่ที่ 1 โป่งนก
* หมู่ที่ 2 สะพานหิน
* หมู่ที่ 3 โป่งขุนเพชร
* หมู่ที่ 4 บุ่งเวียน
* หมู่ที่ 5 สะพานยาว
* หมู่ที่ 6 ศิลาทอง	
* หมู่ที่ 7 ไทรงาม	
* หมู่ที่ 8 ซับมงคล	
* หมู่ที่ 9 โคกชาติ	
* หมู่ที่ 10 ใหม่ชัยมงคล
* หมู่ที่ 11 คลองลวก
* หมู่ที่ 12 สุขประเสริฐ	
* หมู่ที่ 13 หนองไม้แก่น
* หมู่ที่ 14 คลองผักหวาน
* หมู่ที่ 15 โป่งนกสามัคคี

## สถานที่สำคัญ
: **การศึกษา**
* โรงเรียน
** โรงเรียนซับมงคลวิทยา	
** โรงเรียนบ้านไทรงาม	
** โรงเรียนบ้านบุ่งเวียนวิทยา	
** โรงเรียนบ้านโป่งขุนเพชรพัฒนา	
** โรงเรียนบ้านโป่งนกพิทยา	
** โรงเรียนบ้านโป่งนกพิทยา สาขาบ้านคลองผักหวาน
** โรงเรียนบ้านศิลาทอง	
** โรงเรียนบ้านสะพานยาว	
** โรงเรียนบ้านสะพานหิน	
* โรงเรียนมัธยมศึกษา
** โรงเรียนโป่งนกประชาสามัคคี

: **การศาสนา**
วัด/ สำนักสงฆ์

* วัดเขาน้อยนิโคธาราม
* วัดคลองรวก
* วัดแจ้งไพรวนาราม 
* วัดซับมงคล
* วัดเทพบุตรบรรพต 
* วัดเทพสุวรรณนภาราม 
* วัดไทรงาม 
* วัดบุ่งเวียนวนาราม 
* วัดโป่งขุนเพชร 
* วัดโป่งนก 
* วัดศิลาทอง 
* วัดสะพานหิน 
* วัดสามแยกสุขประเสริฐ 

## อ้างอิง

โป่งนก
โป่งนก
พระราชบัญญัติผู้ชมฟุตบอล ค.ศ. 1989

**พระราชบัญญัติผู้ชมฟุตบอล ค.ศ. 1989** () เป็นพระราชบัญญัติที่ รัฐสภาแห่งสหราชอาณาจักร ตราขึ้นในระหว่างการดำรงตำแหน่งนายกรัฐมนตรีของ มาร์กาเรต แทตเชอร์ บทบัญญัตินี้ใช้กับการแข่งขันฟุตบอลที่เล่นในอังกฤษและเวลส์เป็นหลัก

จุดมุ่งหมายของพระราชบัญญัตินี้คือการระบุตัวบุคคลที่ทราบกันว่าทำให้เกิดความวุ่นวายในและรอบ ๆ การแข่งขันฟุตบอล ไม่ว่าในสหราชอาณาจักรเองหรือในต่างประเทศ

## ความผิดเกี่ยวกับฟุตบอล
พระราชบัญญัติและที่แก้ไขเพิ่มเติมระบุจำนวนความผิดเฉพาะที่เกี่ยวข้องกับแฟนคลับ รวมถึงการขว้างสิ่งของลงบนสนามหรือเข้าไปในฝูงชน  เหยียดผิวหรือลามกระหว่างการแข่งขัน; ความรุนแรงต่อบุคคลหรือทรัพย์สิน รวมถึงการคุกคามและอันตรายต่อชีวิตของบุคคลใด ๆ ความผิดเกี่ยวกับแอลกอฮอล์ที่หลากหลาย และการนำหรือมีไว้ในครอบครองของดอกไม้ไฟในการแข่งขันกีฬาที่กำหนด
อย่างไรก็ตาม ความผิดทางอาญาเกือบทั้งหมดที่เกี่ยวข้องกับเกมที่เกิดขึ้นภายใน 24 ชั่วโมงเมื่อจบการแข่งขันฟุตบอลนัดใดนัดหนึ่งสามารถกำหนดเป็นความผิดเกี่ยวกับฟุตบอลได้

พระราชบัญญัติยังแนะนำ **คำสั่งห้ามฟุตบอล** (Football Banning Order) ซึ่งผู้พิพากษาสามารถห้ามบุคคลไม่ให้เข้าร่วมการแข่งขันฟุตบอล (ไม่ว่าจะในประเทศหรือต่างประเทศ) เป็นระยะเวลา 2-10 ปีและยังสามารถกำหนดข้อจำกัดเพิ่มเติมได้ ศาลมักจะกำหนด FBOs หลังจากมีคนถูกตัดสินว่ามีความผิดเกี่ยวกับฟุตบอล สามารถกำหนดได้แม้กระทั่งกับบุคคลที่ถูกตั้งข้อหาแต่พ้นผิดจากความผิดดังกล่าว หรือเพื่อตอบสนองต่อคำให้การของตำรวจว่า FBO จะป้องกันความรุนแรงหรือความวุ่นวายที่เกี่ยวข้องกับฟุตบอล

## อ้างอิง

หมวดหมู่:กฎหมายในสหราชอาณาจักร
โลทาร์ เดอ เม็ซซีแอร์

**โลทาร์ เดอ เม็ซซีแอร์** (Lothar de Maizière) เป็นนักการเมืองชาวเยอรมัน และนายกรัฐมนตรีคนสุดท้ายของประเทศเยอรมนีตะวันออก ก่อนที่จะถูกผนวกเข้ากับประเทศเยอรมนีตะวันตกในปีค.ศ. 1990

## ประวัติ
โลทาร์เป็นบุตรของนักกฎหมายนามว่า เกลม็อง เดอ เม็ซซีแอร์ ครอบครัวของเขามีเชื้อสายขุนนางฝรั่งเศสอันมีถิ่นฐานอยู่ในเม็ซซีแอร์-เลอ-เม็ทซ์ (Maizières-lès-Metz) ภายในแคว้นกร็องแต็สต์ ประเทศฝรั่งเศส ครอบครัวของเขาซึ่งมีเชื้อสายอูว์เกอโน ถูกเบียดเบียนทางศาสนาและลี้ภัยเข้ามายังประเทศปรัสเซียตั้งแต่ปลายคริสต์ศตวรรษที่ 17 

โลทาร์ เดอ เม็ซซีแอร์ เกิดที่เมืองนอร์ดเฮาเซิน รัฐทือริงเงิน เขาเข้าศึกษาที่โรงเรียนเกราเอิน โคลสเทอร์ อันเป็นโรงเรียนเก่าแก่ของนิกายโปรเตสแตนท์ จากนั้นเข้าเรียนวิโอลาที่โรงเรียนการดนตรีฮันส์ ไอส์เลอร์ ในกรุงเบอร์ลินตะวันออกระหว่างปี 1959 ถึง 1965 และได้เป็นนักดนตรีในวงเบอร์ลินฟิลฮาร์มอนิก ต่อมาเขาเข้าศึกษากฎหมายผ่านการเรียนทางไกลกับมหาวิทยาลัยฮุมบ็อลท์แห่งเบอร์ลินระหว่างปี 1969 ถึง 1975

## งานการเมือง
เม็ซซีแอร์เป็นสมาชิกพรรคสหภาพประชาธิปไตยคริสเตียนมาอย่างยาวนาน ภายหลังการทลายกำแพงเบอร์ลินในปี 1989 เขาก็สามารถขับไล่นักคอมมิวนิสต์ออกจากตำแหน่งผู้บริหารพรรค และขึ้นดำรงตำแหน่งผู้นำพรรคเสียเอง ต่อมาในปี 1990 เมื่อประเทศเยอรมนีตะวันออกจัดให้มีการเลือกตั้งโดยเสรีเป็นครั้งแรก โลทาร์ลงสมัครรับเลือกตั้งและได้รับเลือกเป็นสมาชิกหอประชาชน ในหนึ่งเดือนต่อมา เขาก็เข้ารับตำแหน่งนายกรัฐมนตรี ถือเป็นหัวหน้ารัฐบาลเยอรมันตะวันออกเพียงคนเดียวที่มาจากการเลือกตั้งโดยเสรี

ภายหลังการรวมประเทศเยอรมนี เม็ซซีแอร์ได้รับตำแหน่งรัฐมนตรีว่าการกิจการพิเศษภายใต้นายกรัฐมนตรีเฮ็ลมูท โคล เขาดำรงตำแหน่งได้เพียงสองเดือนเศษก็ตัดสินใจลาออก ท่ามกลางข่าวลือว่าเขาเคยทำงานให้กับชตาซี
## อ้างอิง

หมวดหมู่:หัวหน้ารัฐบาลเยอรมนีตะวันออก
ซุปตาร์2550

**ซุปตาร์2550** เป็นละครโทรทัศน์ไทยแนว โรแมนติก คอมเมดี้ สร้างจากบทประพันธ์ของ เอกลิขิต และ ธีรเดช วงศ์พัวพันธ์ บทโทรทัศน์โดย เอกลิขิต ผลิตโดย บริษัท ซิติเซ่นเคน จำกัด นำแสดงโดย ธีรเดช วงศ์พัวพันธ์ ที่นั่งแท่นกำกับละครเป็นครั้งแรก แอน ทองประสม ร่วมด้วย มีน-พีรวิชญ์ อรรถชิตสถาพร และ มิ้นท์-รัญชน์รวี เอื้อกูลวราวัตร พร้อมนักแสดงรับเชิญชื่อดังมากมาย ออกอากาศทุกวันพุธ-พฤหัสบดี ทาง ช่อง 3 เอชดี และ สตรีมมิงทางโทรทัศน์ บน เน็ตฟลิกซ์ พร้อมกับละครอีก 5 เรื่องคือ คือเธอ, รากแก้ว, สายลับลิปกลอส, ลายกินรี และ มัดหัวใจยัยซุปตาร์ ต่อจากละครเรื่อง คือเธอ ออกอากาศระหว่างวันที่ 15 กันยายน ถึง 19 ตุลาคม พ.ศ. 2565

## นักแสดง

## เพลงประกอบละคร
### รายชื่อเพลง

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ไทยในคริสต์ทศวรรษ 2020
คลองมหาวงษ์

[thumb|คลองมหาวงษ์บริเวณ[วัดมหาวงษ์ (อำเภอเมืองสมุทรปราการ)|วัดมหาวงษ์]]
**คลองมหาวงษ์** เป็นคลองที่เชื่อมต่อคลองสำโรงกับแม่น้ำเจ้าพระยา ในพื้นที่จังหวัดสมุทรปราการ  ด้วยแนวคลองที่โค้งโอบกว้างเช่นนี้จึงน่าจะเป็นที่มาของชื่อ "คลองมหาวงษ์"

ระยะแรกมีแนวขนานกับคลองสำโรงและตื้นเขินหายไป บางส่วนมาปรากฏชัดอีกครั้งบริเวณวัดด่านสำโรงโดยตีโค้งลงทิศใต้ วกมาออกแม่น้ำเจ้าพระยาเหนือตัวสมุทรปราการเล็กน้อย โดยเมืองสมุทรปราการในรัชกาลพระบาทสมเด็จพระพุทธเลิศหล้านภาลัย พระองค์โปรดเกล้าฯ ให้พระเจ้าลูกเธอ กรมหมื่นเจษฎาบดินทร์เป็นแม่กองไปคุมการสร้างเมืองสมุทรปราการกว่า 3 ปี บริเวณระหว่างคลองปากน้ำและคลองมหาวงษ์ จึงแล้วเสร็จใน พ.ศ. 2465 เมื่อตอนที่สร้างเมือง มีการกวาดต้อนกลุ่มชาวลาวมาอยู่แถบคลองมหาวงศ์ ภายหลังส่วนใหญ่ย้ายกลับไปนครนายก

วัดวาอารามบริเวณคลองมหาวงษ์ไม่พบหลักฐานที่เก่าจนถึงสมัยอยุธยาชัดเจนนัก มีวัดที่ตั้งอยู่ปากคลองมหาวงษ์คือ วัดมหาวงษ์สร้างขึ้นเมื่อประมาณ พ.ศ. 2339 ในรัชสมัยพระบาทสมเด็จพระพุทธเลิศหล้านภาลัย นอกจากนั้นยังมีประตูระบายน้ำคลองมหาวงษ์ฝั่งแม่น้ำเจ้าพระยา สร้างเสร็จเมื่อ พ.ศ. 2564

## อ้างอิง

มหาวงษ์
วิกฤตรัฐบาลสหราชอาณาจักร กรกฎาคม พ.ศ. 2565

ในต้นเดือนกรกฎาคม พ.ศ. 2565 ราวหนึ่งในสามของ คณะรัฐมนตรี, เลขานุการรัฐสภา และ ผู้แทนพิเศษด้านการค้าของนายกรัฐมนตรี 179 คนของรัฐบาลสหราชอาณาจักร ลาออกจากตำแหน่งในการบริหารงานวาระที่สองของนายกรัฐมนตรี บอริส จอห์นสัน จนส่งผลให้จอห์นสันลาออกในวันที่ 7 กรกฎาคม

ในวันที่ 5 กรกฎาคม หลังเรื่องอื้อฉาวคริส พินเชอร์ รัฐมนตรีคลัง ริชี ซูแน็ก และ เลขาธิการกรมสุขภาพและสวัสดิการ ซาญิด จาวิด ลาออกจากตำแหน่ง ตามด้วยสมาชิกจำนวนมากของรัฐบาลประกาศลาออกเช่นกัน นำไปสู่การตั้งข้อสงสัยว่าบอริส จอห์นสัน จะยังคงดำรงตำแหน่งนายกรัฐมนตรีสหราชอาณาจักรอยู่ต่อไปหรือไม่ ผู้นำฝ่ายค้าน เคียร์ สตาร์เมอร์ วิพากษ์วิจารณ์จอห์นสันและสมาชิกพรรคอนุรักษนิยมที่ยังคงอยู่ในคณะรัฐมนตรี

ในวันที่ 7 กรกฎาคม สมาชิกรัฐสภา (MPs) กว่า 70 คนได้ลาออกจากรัฐบาลและจากตำแหน่งในพรรค ส่วนเลขาธิการกรมพัฒนา ที่อยู่อาศัย และชุมชน ไมเคิล กัฟ ถูกจอห์นสันปลดออกจากตำแหน่งหนึ่งวันก่อนหน้านั้น หลังปฏิเสธการลาออกมาสองวัน จอห์นสันประกาศว่าตนจะลาออกจากการเป็นผู้นำพรรคอนุรักษนิยม และระบุว่า:  "ดังที่เราได้เห็นในเวสต์มินสเตอร์แล้ว ... เมื่อฝูง[ชน]จะเคลื่อนไหว มันก็จะเคลื่อนไหว และเพื่อน ๆ ทั้งหลาย ในทางการเมือง ไม่มีใครเลยที่จำเป็นตลอด (remotely indispensable)" อย่างไรก็ตาม เขาไม่ได้ออกจากรัฐบาลในทันที แต่ระบุว่าเขาจะทำเช่นนั้นก็ต่อเมื่อมีการประกาศผู้นำคนใหม่แล้ว

## อ้างอิง

หมวดหมู่:สหราชอาณาจักรในปี พ.ศ. 2565
หมวดหมู่:การเมืองสหราชอาณาจักร
หมวดหมู่:บอริส จอห์นสัน
เทศบาลตำบลบ้านส้อง

**เทศบาลตำบลบ้านส้อง** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 3, 5–9, 11–18 และครอบคลุมพื้นที่บางส่วนของหมู่ที่ 2, 4, 10 ของตำบลบ้านส้อง ในอำเภอเวียงสระ จังหวัดสุราษฎร์ธานี มีพื้นที่รับผิดชอบทั้งหมด 128.31 ตารางกิโลเมตรหรือคิดเป็นพื้นที่ประมาณ 80,193.75 ไร่ ใน พ.ศ. 2567 เขตเทศบาลตำบลมีประชากร 17,748 คน

เทศบาลตำบลบ้านส้องเดิมมีฐานะเป็นสภาตำบลบ้านส้องใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลบ้านส้องใน พ.ศ. 2539 และยกฐานะเป็นเทศบาลตำบลบ้านส้องในวันที่ 20 สิงหาคม พ.ศ. 2547

พื้นที่เทศบาลตำบลอยู่บริเวณทิศตะวันออกของอำเภอเวียงสระ อยู่ห่างจากที่ว่าการอำเภอเวียงสระประมาณ 6.9 กิโลเมตร ห่างจากศาลากลางจังหวัดสุราษฎร์ธานีประมาณ 58.8 กิโลเมตร ตามทางหลวงแผ่นดินหมายเลข 4009 สายบางใหญ่–อ่าวลึก และอยู่ห่างจากกรุงเทพมหานครประมาณ 690 กิโลเมตร และ 1 ชั่วโมง 5 นาที ถึงกรุงเทพมหานครผ่านทางท่าอากาศยานนานาชาติสุราษฎร์ธานี

## อ้างอิง

## แหล่งข้อมูลอื่น
* เว็บไซต์เทศบาลตำบลบ้านส้อง

บ้านส้อง
หมวดหมู่:อำเภอเวียงสระ
ริชี ซูแน็ก

**ริชี ซูแน็ก** (; เกิด 12 พฤษภาคม ค.ศ. 1980) เป็นนักการเมืองชาวบริติช และเคยดำรงตำแหน่งนายกรัฐมนตรีสหราชอาณาจักรตั้งแต่ 25 ตุลาคม ค.ศ. 2022 ถึง 5 กรกฎาคม ค.ศ. 2024 และหัวหน้าพรรคอนุรักษนิยมตั้งแต่วันที่ 24 ตุลาคม ค.ศ. 2022 เป็นนายกรัฐมนตรีอังกฤษเชื้อสายเอเชียคนแรก ดำรงตำแหน่งสมุหพระคลังช่วงปี 2020–2022 และดำรงตำแหน่งหัวหน้าผู้ช่วยรัฐมนตรีประจำกระทรวงธนารักษ์ในช่วงปี 2019–2020 ซูแน็กเป็นสมาชิกพรรคอนุรักษนิยม และเป็นสมาชิกรัฐสภาจากริชมอนด์และนอร์ทแทลเลอร์ตัน ตั้งแต่ ค.ศ. 2015

ขณะเป็นสมุหพระคลัง ซูแน็กมีบทบาทมากในการตอบสนองทางเศรษฐกิจต่อผลพวงจากการนโยบายปิดเมืองของรัฐบาลเพื่อรับมือกับวิกฤตการระบาดของโควิด-19 ในสหราชอาณาจักร ในเดือนเมษายน ค.ศ. 2022 เขาเป็นรัฐมนตรีคนแรกในประวัติศาสตร์อังกฤษที่ถูกคว่ำบาตรจากการทำผิดกฎหมายในตำแหน่งหลังได้รับใบแจ้งค่าปรับตายตัว หลังถูกพบว่าฝ่าฝืนข้อบังคับขณะปิดเมืองเนื่องจากโควิด-19 เขาลาออกจากรัฐบาลในวันที่ 5 กรกฎาคม ค.ศ. 2022 โดยระบุในจดหมายลาออกอ้างเหตุผลคือความไม่ลงรอยกันกับบอริส จอห์นสัน มองกันว่า เขาเป็นผู้หนึ่งที่จะมาแทนที่บอริส จอห์นสัน ในการเลือกตั้งหัวหน้าพรรคอนุรักษนิยมปี ค.ศ. 2022 หลังจอห์นสันลาออกจากตำแหน่ง

เมื่อวันที่ 8 กรกฎาคม ค.ศ. 2022 ซูแน็กประกาศว่าเขาจะเข้าร่วมเป็นผู้สมัครรับเลือกตั้งผู้นำพรรคอนุรักษนิยมแทนบอริส จอห์นสัน ในการเลือกตั้งหัวหน้าพรรคอนุรักษนิยมในรอบแรกและรอบที่ 2 เขาได้คะแนนนำอยู่และเป็นตัวเต็งที่จะชนะการเลือกตั้งในครั้งนี้ แต่เขาก็ได้พ่ายแพ้ให้แก่ลิซ ทรัสส์ ต่อมาในวันที่ 20 ตุลาคม ค.ศ. 2022 ทรัสส์ลาออกจากการเป็นหัวหน้าพรรคอนุรักษนิยม ทำให้ซูแน็กได้รับเลือกเป็นหัวหน้าพรรอนุรักษนิยม และได้ดำรงตำแหน่งนายกรัฐมนตรีสหราชอาณาจักรในวันที่ 25 ตุลาคม ค.ศ. 2022 โดยเป็นนายกรัฐมนตรีสหราชอาณาจักรชาวอังกฤษเชื้อสายเอเชียและนับถือศาสนาฮินดูเป็นคนแรก

หลังพรรคอนุรักษนิยมพ่ายแพ้อย่างขาดลอยในการเลือกตั้งทั่วไป ค.ศ. 2024 ซูแน็กประกาศว่าเขาจะลาออกจากหัวหน้าพรรค และหลังจากผลการเลือกตั้งหัวหน้าพรรคอนุรักษนิยมปี ค.ศ. 2024 ทำให้เขาก้าวลงจากตำแหน่งหัวหน้าพรรค และเคมี เบเดอน็อก ได้เป็นหัวหน้าพรรคคนใหม่แทนที่ซูแน็ก

## หมายเหตุ

## อ้างอิง

หมวดหมู่:นายกรัฐมนตรีสหราชอาณาจักร
หมวดหมู่:นักการเมืองสหราชอาณาจักร
หมวดหมู่:ชาวอังกฤษเชื้อสายอินเดีย
หมวดหมู่:ชาวอังกฤษเชื้อสายแอฟริกา
หมวดหมู่:บุคคลจากยอกส์
หมวดหมู่:รัฐมนตรีสหราชอาณาจักร
หมวดหมู่:ชาวอังกฤษที่นับถือศาสนาฮินดู
หมวดหมู่:นักการเมืองพรรคอนุรักษนิยม (สหราชอาณาจักร)
เทศบาลตำบลเมืองเวียง

**เทศบาลตำบลเมืองเวียง** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 2–7, 9–10 และครอบคลุมพื้นที่บางส่วนของหมู่ที่ 1, 8 ของตำบลเวียงสระ ในอำเภอเวียงสระ จังหวัดสุราษฎร์ธานี มีพื้นที่รับผิดชอบทั้งหมด 50.0 ตารางกิโลเมตรหรือคิดเป็นพื้นที่ประมาณ 31,250.0 ไร่ ใน พ.ศ. 2564 เขตเทศบาลตำบลมีประชากร 8,405 คน

เดิมเทศบาลตำบลเมืองเวียงมีฐานะเป็นสภาตำบลเวียงสระซึ่งได้รับการจัดตั้งขึ้นใน พ.ศ. 2516 ก่อนที่จะได้รับการจัดตั้งเป็นองค์การบริหารส่วนตำบลเวียงสระในวันที่ 27 มีนาคม พ.ศ. 2540 ต่อมาในเขตองค์การบริหารส่วนตำบลเวียงสระมีความเจริญมากขึ้น ในวันที่ 27 ตุลาคม พ.ศ. 2552 จึงได้เปลี่ยนชื่อองค์การบริหารส่วนตำบลเวียงสระเป็น "เมืองเวียง" และจัดตั้งเป็นเทศบาลตำบลเมืองเวียง เพื่อไม่ให้มีชื่อซ้ำกับชื่อเทศบาลตำบลเวียงสระในขณะนั้น

พื้นที่เทศบาลตำบลอยู่บริเวณทิศตะวันตกของอำเภอเวียงสระ อยู่ห่างจากที่ว่าการอำเภอเวียงสระประมาณ 2.8 กิโลเมตร ห่างจากศาลากลางจังหวัดสุราษฎร์ธานีประมาณ 68.1 กิโลเมตรตามทางหลวงแผ่นดินหมายเลข 4009 สายบางใหญ่–อ่าวลึก และอยู่ห่างจากกรุงเทพมหานครประมาณ 694 กิโลเมตรและ 1 ชั่วโมง 5 นาที ถึงกรุงเทพมหานครผ่านทางท่าอากาศยานนานาชาติสุราษฎร์ธานี

## อ้างอิง

## แหล่งข้อมูลอื่น

* เว็บไซต์เทศบาลตำบลเมืองเวียง

เมืองเวียง
หมวดหมู่:อำเภอเวียงสระ
ราอุล วัลเลนแบร์ย

**ราอุล กุสตาฟ วัลเลนแบร์ย** (; 4 สิงหาคม ค.ศ. 1912 – สาบสูญ 17 มกราคม ค.ศ. 1945) เป็นสถาปนิก นักธุรกิจ นักการทูตและนักมนุษยธรรมชาวสวีเดน เขาช่วยเหลือชาวยิวนับพันคนจากฮอโลคอสต์โดยนาซีเยอรมันและฟาสซิสต์ฮังการีในฮังการีที่ถูกเยอรมนียึดครองช่วงปลายสงครามโลกครั้งที่สอง วัลเลนแบร์ยซึ่งเป็นผู้แทนพิเศษของสวีเดนประจำบูดาเปสต์ระหว่างเดือนกรกฎาคมถึงธันวาคม ค.ศ. 1944 ได้ออกหนังสือเดินทางและให้ที่พักพิงแก่ชาวยิวในอาคารที่กำหนดเป็นดินแดนสวีเดน

วัลเลนแบร์ยหายสาบสูญหลังถูกสเมิร์ชคุมตัวด้วยข้อหาจารกรรม ระหว่างกองทัพแดงล้อมบูดาเปสต์เมื่อวันที่ 17 มกราคม ค.ศ. 1945 ภายหลังมีรายงานว่าเขาเสียชีวิตในวันที่ 17 กรกฎาคม ค.ศ. 1947 ขณะจองจำอยู่ที่อาคารลุปยันกาซึ่งเป็นกองบัญชาการเคจีบีในมอสโก แรงจูงใจในการจับกุมและคุมขังวัลเลนแบร์ย รวมถึงการเสียชีวิตและสายสัมพันธ์ของเขากับสำนักบริการด้านยุทธศาสตร์ของสหรัฐยังคงเป็นปริศนาและมีการคาดการณ์อย่างต่อเนื่อง

หลายทศวรรษหลังสันนิษฐานว่าเสียชีวิต วัลเลนแบร์ยได้รับรางวัลจากความสำเร็จในการช่วยชีวิตชาวยิว ในปี ค.ศ. 1981 ทอม แลนโทส สมาชิกรัฐสภาสหรัฐผู้เป็นหนึ่งในชาวยิวที่วัลเลนแบร์ยช่วยเหลือสนับสนุนให้วัลเลนแบร์ยได้รับสภาพพลเมืองกิตติมศักดิ์ของสหรัฐ ส่งผลให้เขากลายเป็นบุคคลที่สองที่ได้รับเกียรตินี้ วัลเลนแบร์ยยังได้รับสภาพพลเมืองกิตติมศักดิ์ของแคนาดา ฮังการี ออสเตรเลีย สหราชอาณาจักรและอิสราเอล นอกจากนี้อิสราเอลยังมอบรางวัล Righteous Among the Nations เพื่อยกย่องวัลเลนแบร์ยที่เสี่ยงชีวิตช่วยเหลือชาวยิวจากฮอโลคอสต์ ในปี ค.ศ. 1981 มีการตั้งคณะกรรมการราอุล วัลเลนแบร์ยแห่งสหรัฐเพื่อ "ธำรงอุดมคติทางมนุษยธรรมนิยมและความหาญกล้าโดยไม่ใช้ความรุนแรงของราอุล วัลเลนแบร์ย" ซึ่งคณะกรรมการนี้จะมอบรางวัลราอุล วัลเลนแบร์ยทุกปี ต่อมาในปี ค.ศ. 2012 วัลเลนแบร์ยได้รับเหรียญทองรัฐสภาจากรัฐสภาสหรัฐเพื่อ "รับรองความสำเร็จและการกระทำอันกล้าหาญของเขาระหว่างฮอโลคอสต์"

แม้จะมีการอ้างว่าวัลเลนแบร์ยช่วยชีวิตชาวยิวมากถึง 100,000 คน แต่นักประวัติศาสตร์เห็นว่าเป็นการกล่าวเกินจริง และตัวเลขแท้จริงมีจำนวนน้อยกว่านั้น ปัจจุบันมีอนุสรณ์และชื่อถนนที่ระลึกถึงวัลเลนแบร์ยหลายแห่งทั่วโลก 

## อ้างอิง

หมวดหมู่:บุคคลที่เกิดในปี พ.ศ. 2455
หมวดหมู่:นักการทูตชาวสวีเดน
หมวดหมู่:บุคคลที่หายสาบสูญ
ไทยแลนด์แชมเปียนส์คัพ 2565

**ไทยแลนด์แชมเปียนส์คัพ 2565** (หรือ **[[ไดกิ้น]]ไทยแลนด์แชมเปียนส์คัพ** ตามชื่อผู้สนับสนุน) เป็นการแข่งขันไทยแลนด์แชมเปียนส์คัพครั้งที่ 6 ซึ่งเป็นการพบกันระหว่างบุรีรัมย์ ยูไนเต็ด ซึ่งเป็นทีมที่ชนะเลิศการแข่งขันฟุตบอลรีโว่ ไทยลีก และช้าง เอฟเอคัพ ในฤดูกาลที่ผ่านมา กับบีจี ปทุม ยูไนเต็ด ทีมรองชนะเลิศไทยลีกฤดูกาลที่ผ่านมา บุรีรัมย์ได้เข้าร่วมแข่งขันรายการนี้เป็นครั้งที่ 3 หลังจากที่เคยเข้าร่วมในปี พ.ศ. 2561 และ พ.ศ. 2562 ในขณะที่บีจี ปทุม ได้เข้าร่วมแข่งขันรายการนี้เป็นครั้งที่ 2 ติดต่อกัน โดยในปีที่แล้ว พวกเขาสามารถเอาชนะลีโอ เชียงราย ยูไนเต็ด ไปได้ 1–0 โดยไทยแลนด์แชมเปียนส์คัพ 2565 นี้ จะแข่งขันในวันที่ 6 สิงหาคม พ.ศ. 2565 ที่สนามกีฬาเฉลิมพระเกียรติ 80 พรรษา 5 ธันวา 2550 ในอำเภอเมืองนครราชสีมา จังหวัดนครราชสีมา

## สนามแข่งขัน
[thumb|left|[สนามกีฬาเฉลิมพระเกียรติ 80 พรรษา 5 ธันวา 2550 สนามแข่งขันในครั้งนี้]]
การแข่งขันไทยแลนด์แชมเปียนส์คัพครั้งนี้ จะแข่งขันกันที่สนามกีฬาเฉลิมพระเกียรติ 80 พรรษา 5 ธันวา 2550 ในอำเภอเมืองนครราชสีมา จังหวัดนครราชสีมา โดยเป็นสนามแห่งที่ 5 ที่ใช้จัดการแข่งขันรายการนี้ ต่อจากสนามศุภชลาศัย, สนามกีฬากองทัพบก, ธันเดอร์โดมสเตเดียม และสนามกีฬาสมโภชเชียงใหม่ 700 ปี และนับเป็นครั้งที่ 2 ติดต่อกันที่แข่งขันกันนอกพื้นที่กรุงเทพมหานครและปริมณฑล

ปัจจุบันสนามกีฬาเฉลิมพระเกียรติ 80 พรรษา 5 ธันวาคม 2550 เป็นสนามเหย้าของสโมสรฟุตบอลนครราชสีมา มาสด้า และเคยเป็นสนามหลักในซีเกมส์ 2007 และกีฬาแห่งชาติ ครั้งที่ 43 ที่นครราชสีมาเป็นเจ้าภาพ

## ภูมิหลัง

## การถ่ายทอดสด
# AIS Play
# PPTV 36

## การแข่งขัน
### รายละเอียด


**[[ผู้ช่วยผู้ตัดสิน (ฟุตบอล)|ผู้ช่วยผู้ตัดสิน]]:**
 อภิชิต โนพวน
 ราเชนทร์ ศรีชัย
**ผู้ตัดสินที่สี่:**
 นิวัฒน์ อินสอาด
**ผู้ช่วย วีเออาร์:**
 ศิวกร ภูอุดม
 ทานินทร์ รื่นจิตต์

## อ้างอิง

2565
ช
หมวดหมู่:การแข่งขันกีฬาในจังหวัดนครราชสีมา
หมวดหมู่:นัดการแข่งขันของสโมสรฟุตบอลบุรีรัมย์ ยูไนเต็ด
หมวดหมู่:นัดการแข่งขันของสโมสรฟุตบอลบีจี ปทุม ยูไนเต็ด
อมานินาตาคิเลบเต

**อมานินาตาคิเลบเต** เป็นกษัตริย์เมโรอิติกที่ปกครองในช่วงศตวรรษที่ 6 อาจจะอยู่ระหว่าง 538 ถึง 519 ปีก่อนคริสตกาลที่นาปาตา พระองค์สืบทอดตำแหน่งต่อจากกษัตริย์อนาลมาเย และกษัตริย์คาร์คามานิก็สืบทอดพระราชบัลลังก์ต่อจากพระองค์ เช่นเดียวกับเชื้อพระวงศ์พระองค์อื่นๆ ในราชวงศ์ของพระองค์ พระองค์ถูกค้นพบว่าถูกฝังอยู่ท่ามกลางพีระมิดที่นูริ โดยเฉพาะพีระมิดนูริ หมายเลข 10 มีเพียงซากพีระมิดพร้อมกับบล็อกสลักที่เมโรอีเป็นหลักฐานที่เกี่ยวข้องของผู้ปกครองพระองค์นี้เท่านั้น กระบอกทองที่ค้นพบพร้อมกับไม้บรรทัดในพีระมิดนี้มีความสำคัญเช่นกัน ซึ่งไม่เหมือนกับที่ฝังไว้กับกษัตริย์แอสเพลตาในพีระมิดนูริ หมายเลข 8 แต่หน้าที่ของมันยังคงคลุมเครือ

อ้างอิงจาก เฮโรโดตัส ได้ระบุว่า กษัตริย์แห่งเปอร์เซียพระนามว่า แคมไบซีส ทรงพยายามบุกรุกเมโรอี เมื่อประมาณ 525 ปีก่อนคริสตกาล ที่อาจเกิดขึ้นในรัชสมัยของกษัตริย์อมานินาตาคิเลบเต
[center|thumb|เครื่องประดับที่พบบนพระบรมศพ (มัมมี่) ของกษัตริย์ชาว[นิวเบียพระนามว่า อมานินาตาคิเลบเต (ระหว่าง 538-519 ก่อนคริสตกาล) ที่พีระมิดนูริ หมายเลข 10 ปัจจุบันอยู่ที่พิพิธภัณฑ์วิจิตรศิลป์บอสตัน]]

## อ้างอิง


หมวดหมู่:กษัตริย์แห่งคุช
คาร์คามานิ

**คาร์คามานิ** เป็นกษัตริย์เมโรอิติกที่ปกครองในช่วงศตวรรษที่ 6 อาจจะอยู่ระหว่าง 519 ถึง 510 ปีก่อนคริสตกาลที่นาปาตา เขาสืบทอดพระราชบัลลังก์ต่อจากกษัตริย์อมานินาตาคิเลบเต และกษัตริย์อมานิอัสตาบาร์กาก็สืบทอดพระราชบัลลังก์ต่อจากพระองค์ เช่นเดียวกับเชื้อพระวงศ์พระองค์อื่นๆ ในราชวงศ์ของพระองค์ พระองค์ถูกค้นพบว่าถูกฝังอยู่ท่ามกลางพีระมิดที่นูริ โดยเฉพาะพีระมิดนูริ หมายเลข 7

## อ้างอิง


หมวดหมู่:กษัตริย์แห่งคุช
อมานิอัสตาบาร์กา

**อมานิอัสตาบาร์กา** (หรือ **อมานิอัสตาบาร์โก**) เป็นกษัตริย์คุชแห่งเมโรอี ซึ่งปกครองในช่วงปลายศตวรรษที่ 6 หรือต้นศตวรรษที่ 5 ก่อนคริสตกาล ระหว่าง 510–487 ก่อนคริสตกาล

## รัชสมัย
สันนิษฐานว่า พระองค์ทรงเป็นองค์รัชทายาทของกษัตริย์คาร์คามานิ ตามลำดับของพีระมิดนิวเบียที่นูริ ซึ่งพระองค์ถูกฝังในพีระมิด หมายเลข 2 พีระมิดดังกล่าวถูกขุดค้นขึ้นโดยคณะสำรวจพิพิธภัณฑ์วิจิตรศิลป์บอสตันร่วมกับมหาวิทยาลัยฮาร์วาร์ดในปี ค.ศ. 1917 เป็นผลให้วัตถุจำนวนมากที่เป็นของพระองค์อยู่ในบอสตันรวมถึง หุ่นชวาบติ, เครื่องปั้นดินเผา, ฐานราก, วัตถุหินและสิ่งประดิษฐ์ทองคำ จารึกหินแกรนิตไนส์ที่ปรากฏคาร์ทูชของพระองค์ ซึ่งมาจากนูริ และปัจจุบันก็อยู่ที่บอสตันด้วย (หมายเลข 17-2-1910 บี)

ส่วนสิ่งประดิษฐ์อื่น ๆ ของพระองค์อยู่ในพิพิธภัณฑ์โบราณวัตถุแห่งคาร์ทูม เห็นได้ชัดว่าเป็นสร้อยประดับหน้าอกทองคำ

## อ้างอิง


หมวดหมู่:กษัตริย์แห่งคุช
เอบี สารถี

**เอบี สารถี** (อังกฤษ: AB Aurigae) เป็นดาวฤกษ์ประเภทเฮอร์บิก Ae อายุน้อยในกลุ่มดาวสารถี อยู่ห่างจากดวงอาทิตย์ ประมาณ 531 ปีแสง จัดอยู่ในกลุ่มสเปกตรัม A0Ve  มีเส้นสเปกตรัมส่องสว่างตรงกับเส้นของดาวในแถบลำดับหลักประเภท A มีมวล 2.4 เท่าของดวงอาทิตย์ มีอุณหภูมิยังผล 9,772 เคลวิน กำลังส่องสว่างเป็น 38 เท่าของดวงอาทิตย์

เป็นที่รู้กันว่าดาวดวงนี้มีแผ่นฝุ่น ซึ่งอาจก่อตัวเป็นดาวเคราะห์และดาวแคระน้ำตาล เป็นส่วนหนึ่งของ ที่ตัวดาวนี้เองยังมีการพบเมฆระหว่างดวงดาวที่มีขนาดเล็กและหนาแน่นสูงซึ่งทำลายจานฝุ่นและทำให้เกิด เนบิวลาสะท้อนแสงมากยิ่งขึ้น

## ระบบดาวเคราะห์
ในปี ค.ศ. 2017 กล้อง ALMA ได้ถูกใช้เพื่อจับภาพของจานดาวเคราะห์ก่อนเกิดซึ่งก่อกำเนิดดาวเคราะห์รอบดาวดวงนี้ ภาพได้แสดงแผ่นจานฝุ่นที่มีรัศมีประมาณ 120 หน่วยดาราศาสตร์ และมองเห็นช่องว่างอย่างชัดเจน โดยภายในช่องว่างนี้ ตรวจพบแขนกังหันก๊าซที่มีคาร์บอนมอนอกไซด์  

Oppenheimer et al. (2008)ได้สังเกตการณ์พบลักษณะวงแหวนภายในจานฝุ่นของดาวดวงนี้ซึ่งเป็นอาณาเขตที่ไม่เคยสังเกตเห็นมาก่อนในช่วงห่างจากดาวฤกษ์หลัก 43-302 AU ช่องว่างรัศมี 102 AU ได้บ่งชี้ถึงการก่อตัวของวัตถุขนาดเล็กอย่างน้อยหนึ่งชิ้นที่ระยะโคจรประมาณ 100 AU ซึ่งวัตถุดังกล่าวอาจเป็น ดาวเคราะห์นอกระบบ ขนาดยักษ์หรือดาวแคระน้ำตาล อย่างไรก็ตาม วัตถุนี้ยังไม่ได้รับการยืนยัน

## รวมรูปภาพ

ไฟล์:Abaurigae hst big.jpg|AB สารถีและแผ่นจานฝุ่น สังเกตการณ์โดยกล้องโทรทรรศน์อวกาศฮับเบิล
ไฟล์:ABAurLightCurve.png|เส้นโค้งแสงของ AB สารถีที่ได้จากข้อมูลดาวเทียม MOST 
ไฟล์:HST Images of Jupiter-like Protoplanet AB Aurigae B.png|จานดาวเคราะห์แรกเกิดที่สังเกตการณ์โดยกล้องโทรทรรศน์อวกาศฮับเบิล


## อ้างอิง

## อ่านเพิ่มเติม
* 
* 
* 
* 

หมวดหมู่:กลุ่มดาวสารถี
หมวดหมู่:ระบบดาวเคราะห์
หมวดหมู่:ดาวฤกษ์
หมวดหมู่:จานรอบดาวฤกษ์
วัดบูรพ์

**วัดบูรพ์**  สร้างขึ้นเมื่อ พ.ศ. 2224 ในสมัยสมเด็จพระนารายณ์มหาราชแห่งกรุงศรีอยุธยา พร้อมกับการสร้างเมืองนครราชสีมา ปัจจุบันตั้งอยู่ ณ ถนนจอมพล ตำบลในเมือง อำเภอเมืองนครราชสีมา จังหวัดนครราชสีมา

## ประวัติ
ปี พ.ศ. 2224 ในสมัยกรุงศรีอยุธยา วัดบูรพ์สร้างขึ้นในสมัยกรุงศรีอยุธยา พร้อมกับการสร้างเมืองนครราชสีมา สมเด็จพระนารายณ์มหาราชได้โปรดฯ ให้โดยพระยายมราช (สังข์) เป็นผู้สร้าง โดยมีช่างชาวฝรั่งเศสเป็นผู้ช่วยออกแบบผังเมือง 

เมื่อสร้างเมืองแล้วเสร็จ ประชาชน คฤหบดีและขุนนาง ได้สร้างวัดในกำแพงเมืองขึ้น 6 วัด โดยขุนนาง เป็นผู้สร้างวัดพระนารายณ์มหาราช (วัดกลาง) วัดบึง และวัดสระแก้ว โดยคหบดีและชาวบ้าน เป็นผู้สร้างวัดบูรพ์ วัดอิสาน และวัดพายัพ เนื่องจากวัดที่สร้างโดยขุนนางจะดูดูสวยงามพิถีพิถันตามแบบขุนนางจากกรุงศรีอยุธยา

วันที่ 20 มีนาคม พ.ศ. 2554 วัดบูรพ์ได้รับพระราชทานวิสุงคามสีมา

### ที่มาของชื่อ
วัดบูรพ์ ชื่อมาจากคำว่า **ทิศบูรพา** เนื่องจากตั้งอยู่ทางด้านทิศตะวันออกภายในเขตกำแพงเมืองเก่านครราชสีมา

## เจ้าอาวาสเท่าที่ทราบนาม

## สิ่งก่อสร้าง
อาคารเสนาสนะ ประกอบด้วย อุโบสถ หอฉัน ศาลาการเปรียญ กุฏิสงฆ์ หอระฆัง ศาลาบำเพ็ญกุศล และฌาปณสถาน

## อ้างอิง

บูรพ์
บูรพ์
มหาวิทยาลัยเมย์นูธ

thumb|จัตุรัสเซนต์โยเซฟ

**มหาวิทยาลัยแห่งชาติไอร์แลนด์ (เมย์นูธ)** (; ; อักษรย่อ: NUIM) หรือที่รู้จักกันทั่วไปในชื่อ **มหาวิทยาลัยเมย์นูธ** (; อักษรย่อ: MU) เป็นมหาวิทยาลัยที่เป็นส่วนประกอบของมหาวิทยาลัยแห่งชาติไอร์แลนด์ในเมย์นูธ เคาน์ตีคิลแดร์ ประเทศไอร์แลนด์ นับเป็นมหาวิทยาลัยที่อายุน้อยที่สุดของประเทศไอร์แลนด์จนกระทั่งมหาวิทยาลัยเทคโนโลยีดับลินได้รับการก่อตั้งขึ้นใน ค.ศ. 2019 ตามที่ก่อตั้งโดยรัฐบัญญัติมหาวิทยาลัย ค.ศ. 1997 จากจากคณะอาจารย์ฆราวาสของเซนต์แพทริกส์คอลเลจ (เมย์นูธ) ที่ในปัจจุบันนี้แยกออกมา ซึ่งก่อตั้งขึ้นใน ค.ศ. 1795 ทั้งนี้ เมย์นูธเป็นเมืองมหาวิทยาลัยแห่งเดียวในประเทศไอร์แลนด์ ส่วนมหาวิทยาลัยอื่น ๆ ทั้งหมดตั้งอยู่ในเมืองต่าง ๆ

thumb|โบสถ์น้อยเซนต์แพทริก เมย์นูธ

มหาวิทยาลัยประกอบด้วยวิทยาเขตที่เชื่อมต่อกันสองแห่ง ได้แก่ วิทยาเขตทางตอนใต้ที่เก่ากว่า มีอาคารสมัยคริสต์ศตวรรษที่ 19 ร่วมกับวิทยาลัยเซนต์แพทริก และข้ามถนนสาธารณะไปจะเป็นวิทยาเขตทางตอนเหนือที่ทันสมัย มีพื้นที่ประมาณ 100 เอเคอร์ (0.40 ตร.กม.)

ด้วยจำนวนนักศึกษาที่ลงทะเบียนมากกว่า 13,000 คน และเจ้าหน้าที่กว่า 900 คน จากกว่า 20 ประเทศ จึงทำให้มหาวิทยาลัยแห่งนี้เป็นมหาวิทยาลัยที่เล็กที่สุดแต่เติบโตเร็วที่สุดของประเทศไอร์แลนด์ กระทั่งใน ค.ศ. 2009 มหาวิทยาลัยเมย์นูธได้รับการจัดอันดับให้เป็นมหาวิทยาลัยชั้นนำ 500 อันดับแรกในการจัดอันดับมหาวิทยาลัยโลกโดย''ไทมส์ไฮเออร์เอดยูเคชัน''-คิวเอส ส่วน*[[การจัดอันดับมหาวิทยาลัยโลกโดยคิวเอส]]* ค.ศ. 2012 ได้ทำให้มหาวิทยาลัยเมย์นูธอยู่ในกลุ่ม 501–550 ทั่วโลก แต่ล่าสุด มหาวิทยาลัยเมย์นูธได้รับการจัดอันดับให้อยู่ในกลุ่ม 701–750 ใน*การจัดอันดับมหาวิทยาลัยโลกโดยคิวเอส* ค.ศ. 2019 ส่วนใน ค.ศ. 2008 ได้รับการขนานนามให้เป็น 'มหาวิทยาลัยแห่งปี' จากหนังสือพิมพ์*[[เดอะซันเดย์ไทมส์]]* ใน ค.ศ. 2011 มหาวิทยาลัยเมย์นูธได้กลายเป็นสถาบันแรกและแห่งเดียวนอกทวีปอเมริกาเหนือที่ได้รับการรวมอยู่ใน*วิทยาลัยที่ดีที่สุดของ[[เดอะพรินซ์ตันรีวิว]]* นอกจากนี้ มหาวิทยาลัยดังกล่าวยังมีสัดส่วนสูงสุดของการมีส่วนร่วมของมหาวิทยาลัยในประเทศไอร์แลนด์ด้วยนักศึกษาที่เป็นผู้ใหญ่ (16 เปอร์เซ็นต์) และนักศึกษาที่เข้าถึงได้ (22 เปอร์เซ็นต์)

## อ้างอิง

## แหล่งข้อมูลอื่น
* 
* 
* 
* Students' Union


เมย์นูธ
เมย์นูธ
เกาะริ้น

**เกาะริ้น** เป็นเกาะที่ตั้งอยู่ในตำบลบางเสร่ อำเภอสัตหีบ จังหวัดชลบุรี มีพื้นที่ 0.423 ตารางกิโลเมตร อยู่ห่างจากชายฝั่งเมืองพัทยาประมาณ 21 กิโลเมตร ปัจจุบันเกาะริ้นอยู่ในความดูแลของกองทัพเรือ ซึ่งเป็นพื้นที่หวงห้ามทางทหาร และเป็นพื้นที่ใช้ฝึกยิงอาวุธของกองทัพเรือ ถือเป็นจุดดำน้ำสวยที่สุดในทะเลพัทยา 

ด้านทิศตะวันออกของเกาะริ้นเป็นชายหาด พื้นที่ด้านหน้าชายหาดเป็นหาดโค้งเว้าและมีความลึกของระดับน้ำทะเลไม่มาก ด้านทิศใต้เป็นหินหัวแหลม มีระดับน้ำลึกและมีปะการังหนาแน่น มีความสมบูรณ์ของสัตว์ทะเลหลายชนิด อาจมีการซ้อมรบทางทะเลบริเวณนี้ ด้านทิศเหนือมีหินลอมฟาง (หินขาว) ซึ่งมีความสมบูรณ์ของปะการังและสัตว์ทะเลโดยรอบ สภาพภูมิประเทศส่วนใหญ่เป็นภูเขา มีที่ราบและหาดทราย และมีสภาพป่าเป็นป่าดิบแล้ง

## อ้างอิง

## แหล่งข้อมูลอื่น

ริ้น
ฟิลิป วิลล่า

**ฟิลิป วิลล่า** () (มิลาน, 1981) เป็นผู้ประกอบการและนักศิลปะการต่อสู้ชาวอิตาลี เขาเป็นผู้ก่อตั้ง Yokkao

## ชีวประวัติ
วิลล่าเกิดและเติบโตในอิตาลี วิลลาเป็นแฟนตัวยงของศิลปะการต่อสู้มาตั้งแต่เด็ก ดังนั้นจึงตัดสินใจสานต่ออาชีพนักกีฬาของเขา เขาย้ายมาประเทศไทยในปี 2007 และเริ่มฝึกมวยไทยที่โรงยิมศิษย์ยอดธงในพัทยา

## อาชีพ
ในปี 2010 Villa เริ่มต้นเส้นทางการเป็นผู้ประกอบการด้วยการจัดตั้ง Yokkao. บริษัทกีฬาที่ผลิตอุปกรณ์สำหรับมวยไทย บริษัทของวิลลายังส่งเสริมการสัมมนาทั่วโลก กิจกรรมระดับนานาชาติด้วยความช่วยเหลือจากทีมนักสู้ที่ได้รับการสนับสนุนทั่วโลก 

หลังจากก่อตั้งได้เพียง 2 ปี Villa ได้จัดงานอย่างเป็นทางการครั้งแรกของ Yokkao ในชื่อ Yokkao Extreme ในปี 2555 ที่เมืองมิลาน ประเทศอิตาลี ซึ่งขายหมดพร้อมรองรับผู้ร่วมงานกว่า 12,000 คน นักกีฬาที่มีชื่อเสียงและมีชื่อเสียงหลายคนเข้าร่วมในกิจกรรมนี้ ซึ่งส่งผลให้ Yokkao Extreme กลายเป็นหนึ่งในรายการมวยไทยและคิกบ็อกซิ่งที่ใหญ่ที่สุดเท่าที่เคยมีมา

Yokkao ค่อย ๆ ขยายงานด้วยการจัดงาน 3 งานติดต่อกันที่พัทยา ในปี 2013 และในปี 2014 Villa ได้พยายามอย่างเต็มที่เพื่อให้ Yokkao 8 มีขอบเขตที่กว้างขึ้น การเคลื่อนไหวเหล่านั้นได้ผลตอบแทนแล้วและตอนนี้พวกเขาได้โปรโมตกิจกรรมมากกว่า 20 รายการ ทั่วสหราชอาณาจักร

ในปี 2016 วิลล่าเริ่มเปิดศูนย์ฝึกอบรม Yokkao ในกรุงเทพฯ ที่ศูนย์ฝึกแห่งนี้ วิลล่าได้เซ็นสัญญากับยอดนักสู้ สิงห์ดำ เกียรติหมู่ 9 และแสนชัย เพื่อฝึกซ้อมในค่าย ศูนย์ฝึกอบรมยังเปิดให้นักท่องเที่ยวเข้าชมและมีผู้มีชื่อเสียงหลายคนมาเยี่ยมชม เช่น โจ โจนาส เมียคัง จาก DNCE และคนอื่นๆ

นับตั้งแต่ก่อตั้งหยกขาว วิลล่าได้เซ็นสัญญากับแชมป์โลกหลายคน เช่น บัวขาว บัญชาเมฆ, แสนชัย, สุดสาคร กลิ่นมี, จาบาร์ แอสเครอฟ, สิงห์ดำ เกียรติหมู่ 0, เลียม แฮร์ริสัน, จอร์แดน วัตสัน และอีกหลายคน

ในปี 2020 Villa ได้ประกาศคอลเลกชั่นชุดกีฬาใหม่ที่เปิดตัวในมิลานในปี 2021

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2524
เกาะเอลิแฟนไทนี

**เอลิแฟนไทนี** (; ; ;  *Elephantíne*;  *(Ə)iêw*) เป็นเกาะบนแม่น้ำไนล์ เป็นส่วนหนึ่งของเมืองอัสวานในอียิปต์ตอนบน แหล่งโบราณคดีบนเกาะได้รับการขึ้นทะเบียนเป็นแหล่งมรดกโลกโดยยูเนสโกในปี ค.ศ. 1979 พร้อมกับตัวอย่างสถาปัตยกรรมอียิปต์ตอนบนอื่น ๆ รวมถึงอาบูซิมเบลและฟิเล

## อ้างอิง


หมวดหมู่:แหล่งโบราณคดีในประเทศอียิปต์
หมวดหมู่:อัสวาน
อัลลิชต์

**อัลลิชต์** () เป็นหมู่บ้านชาวอียิปต์ที่ตั้งอยู่ทางใต้ของกรุงไคโร เป็นที่ตั้งของที่ฝังพระศพของราชวงศ์และชนชั้นสูงในช่วงสมัยราชอาณาจักรกลาง รวมถึงพีระมิดจำนวนสองแห่งที่สร้างโดยฟาโรห์อเมนเอมฮัตที่ 1 และฟาโรห์เซนุสเรตที่ 1 และพีระมิดประธานทั้งสองแห่งถูกล้อมรอบด้วยพีระมิดบริวารที่มีขนาดเล็กกว่าของเหล่าสมาชิกเชื้อพระวงศ์ และสุสานมาสตาบาอีกจำนวนมากของข้าราชการระดับสูงและสมาชิกในครอบครัวของพวกเขา สิ่งก่อสร้างเหล่านี้ถูกสร้างขึ้นตลอดช่วงของราชวงศ์ที่สิบสองและสิบสามแห่งอียิปต์ และสถานที่นี้ยังเป็นที่รู้จักสำหรับหลุมฝังศพของสตรีผู้หนึ่งนามว่า เซเนบติซิ ซึ่งไม่ได้ถูกโจรปล้นสุสานเข้ามาบุกรุกและได้ค้นพบชุดเครื่องประดับ พีระมิดของฟาโรห์เซนุสเรตที่ 1 ยังคงหลงเหลืออยู่ในสภาพที่ดีเยี่ยมที่สุดจากสิ่งปลูกสร้างที่สร้างขึ้นช่วงเวลานั้น โลงศพในหลุมฝังศพของหัวหน้านักบวชนามว่า เซเซนเนปเนฟ ซึ่งมีตำราคัมภีร์มรณะของชาวอียิปต์โบราณในรูปแบบแรกสุดที่ค้นพบ

เขตพื้นที่เมืองอียิปต์โบราณของอัลลิชต์ อยู่ยนบนฝั่งตะวันตกของแม่น้ำไนล์ ประมาณ 65 กม. ทางใต้ของเมืองไคโร ซึ่งเป็นสุสานของราชวงศ์ที่สิบสอง แห่งอียิปต์ใกล้กับเมืองอิทจ์-ทาวี ซึ่งเป็นที่มาของชื่อหมู่บ้านในสมัยปัจจุบัน

## อ้างอิง


หมวดหมู่:แหล่งโบราณคดีในประเทศอียิปต์